
                            Ruslands Historie

Det mægtige Rige, som nu omfatter mere end Halvdelen af Evropa og
udbreder sig over hele Nordasien, har sit Udspring fra Egnen Syd for
Ladogasøen og den finske Bugt. De i disse Egne bosatte slaviske og
finske Stammer indkaldte efter den ældste russiske Historieskriver
Nestors Vidnesbyrd i Aaret 862 «Varægerne eller Russerne» til at herske
over dem, og disses Høvding Rurik kom med sit Hærfølge og nedsatte sig
i Novgorod. Om man nu end ikke vil betragte Nestors Beretninger som
andet end Sagn, saa kan der ikke være Tvivl om, at «Varægerne eller
Russerne» have lagt den første Grund til det russiske Monarki og er
komne over Havet omtrent i Midten af det 9de Aarhundrede. Med Navnet
«Varæger» betegnede Slaverne Skandinaverne, fordi de først lærte dem at
kjende som «Væringer», d. e. Grækenlandsfarere, der gjennem Rusland
drog til Konstantinopel for at tage Tjeneste i den græske Kejsers
Livvagt. Som en særlig Stamme af Varægerne betragter Nestor «Russerne»,
og dette Navn betegner Svenskerne; thi for det første hedder Sverige og
svensk paa finsk «Ruotsi», og dernæst har man et ældgammelt Vidnesbyrd
derfor i den Del af de saakaldte bertinianske Annaler, som er forfattet
af Biskop Prudentius af Troyes, der døde 861. Her fortælles, at der i
Aaret 839 kom græske Sendemænd til Kejser Ludvig den Fromme, og at der
i deres Følge vare nogle Mænd af en Nation kaldet Rhos, som viste sig
at være Svenske.Medens Rurik underkastede sig de nordlige Slaver, drog
to andre varægiske Høvdinger, Oskold og Dir, sydpaa for at gjøre et Tog
mod Konstantinopel. Paa Sejladsen ned ad Dnjepr kom de, som Nestor
fortæller, til Kijev og erfarede, at Indbyggerne betalte Skat til
Chazarerne, et tyrkisk Folk, der i det 8de og 9de Aarhundrede herskede
over Landene omkring Volgas og Dons nedre Løb. Om Chazarerne har en
arabisk Rejsende, der kom igjennem deres Land, givet mærkelige
Meddelelser. Blandt Indbyggerne var der baade Kristne, Jøder,
Mohammedanere og Hedninger, der alle havde fri Religionsøvelse; men
Statsreligionen, til hvilken Khanen og Rigets Stormænd bekjendte sig,
var den jødiske, noget ene staaende i Historien. De tapre Vikinger
gjorde sig til Herrer i Kijev og stiftede her det andet russiske Rige.
I Aaret 865 (det første sikre Aarstal i den russiske Historie) drog de
mod Konstantinopel; men Grækerne slog dette første russiske Angreb
tilbage. Oskold skal ved denne Lejlighed være bleven kristen, og Aaret
efter kunde den græske Patriark indsætte en Biskop i Kijev.

I Aaret 879 overgav Rurik i Følge Nestors Beretning «ved sin Død
Fyrsteværdigheden til Oleg, som var af hans Slægt, og gav sin Søn Igor
(Ingvar) i hans Varetægt; thi Igor var endnu ganske lille.» Efter at
Oleg havde underkastet sig Smolensk og flere mellemliggende slaviske
Stammer, drog han mod Kijev, fældede Oskold og Dir og «nedsatte sig i
Kijev som Fyrste. Og Oleg sagde: «Se! Du skal være en Moder for alle
russiske Byer.» Og han havde baade Varægere og Slavere hos sig, og saa
kaldtes de Russere.» Efter at Oleg saaledes havde vundet et betydeligt
Rige, gjorde han i Aaret 907 et Tog mod Konstantinopel, paa hvilket
han, da Grækerne havde spærret Sundet ved Jærnkjæder, efter Sagnet lod
sine Skibe sætte paa Hjul og trække ind i Havnen: Grækerne maatte kjøbe
sig fri og tilstede russiskeKjøbmænd Adgang til Kejserstaden. I Aaret
911 blev der dernæst sluttet en mærkelig Traktat imellem de to
Nationer, som er opbevaret hos Nestor. Aaret efter døde den gamle Oleg.

Om Olegs Død fortæller Nestor følgende Sagn: «Oleg huskede paa sin
Hest, som han havde sat paa Stald at ernære og ikke siden redet paa;
thi han havde en Gang før spurgt Spaamænd og Troldmænd: «hvoraf skal
jeg dø?», og en Troldmand havde sagt: «Fyrste, den Hest, som du holder
af, og som du rider paa, den skal volde din Død»; men Oleg lagde sig
dette paa Sinde og sagde: «jeg vil aldrig mere ride paa den og fra nu
af ikke se den», og han befalede at ernære den, men ikke mere føre den
til ham. Og der gik nogle Aar, hvori han lod den skjøtte sig selv, før
hans græske Tog. Og da han fra dette var kommen tilbage til Kijev, gik
der atter 4 Aar, og i det femte huskede Oleg paa sin Hest, om hvilken
Spaamanden havde sagt, at den skulde volde hans Død, og han kaldte paa
sin øverste Staldmester og sagde: «hvor er min Hest, som jeg har sat
paa Stald at ernære og vogte?», og Staldmesteren sagde: «den er død.»
Og Oleg lo og haanede Troldmanden og sagde: «saa tale Spaamændene jo
usandt, og det er Løgn altsammen; Hesten er død, og jeg lever!» Og han
lod en Hest sadle og sagde: «jeg vil dog se dens Ben». Og han red hen
til det Sted, hvor dens nøgne Knokler og Hovedskal laa, og han steg af
Hesten, lo og sagde: «saa den Hovedskal skal give mig Døden?» Og han
trampede med Foden paa Hjærneskallen, og der skød en Slange ud og bed
ham i Foden, og deraf blev han syg og døde.»Oversættelsen af dette Sagn
og de øvrige med Anførselstegn mærkede Stykker af Nestor er taget af
«Nestors russiske Krønike, oversat og forklaret af C. W. Smith.»

Vi have meddelt dette Sagn, fordi det næstenganske med de samme
Omstændigheder gjenfindes i Ørvarodds Saga og ligesom andre Sagn er et
Bevis paa, at Nordboernes Heltesagn ere gaaede over i den slaviske
Folkebevidsthed. Varægerne synes ogsaa at have omskabt deres slaviske
Undersaatter fra en ukrigersk, fredelig Stamme til et politisk stærkt,
erobrende Statssamfund. Men deres nordiske Modersmaal gik snart tabt,
da de indvandrende Varæger, i det højeste med Undtagelse af nogle
Høvdinger, som førte deres Familier med sig, bestod af lutter Mandfolk,
som giftede sig med indfødte Kvinder. Dog har det nordiske Sprog
vistnok holdt sig temmelig længe blandt den herskende Stamme i Novgorod
(Nordboernes Holmgaard) og andre nordlige Byer, som Nestor kalder
varægiske, medens Varægerne i det sydlige Rusland kun synes at have
været kjendte paa samme Maade som i det græske Rige; de have her kun
udgjort Fyrstens Hærfølge og Hærens Kjærnetropper.

Under Igor, der regerede fra 912 til 945, gjorde Russerne atter et Tog
mod Konstantinopel (941). Om denne Krig, som fik et for Russerne
uheldigt Udfald, have vi ikke blot Beretninger hos Grækerne og Nestor,
men ogsaa hos den tyske Historieskriver Luitprand, hvis Stiffader paa
den Tid havde været i Konstantinopel og været Vidne til de fangne
Russeres Henrettelse. Det var især den græske Ild, som anrettede en
forferdelig Ødelæggelse blandt Russerne. En ny Fredstraktat var i flere
Henseender ugunstigere for Russerne end den under Oleg afsluttede.
Mærkelig er dens Slutning, i hvilken det hedder: «Dersom nogen enten af
Fyrster eller af russisk menigt Folk, Kristne eller Ikke-Kristne,
overtræder det, som er skrevet paa dette Papir, saa gid han dø for sit
eget Vaaben og være forbandet af Gud og Perun (en slavisk Afgud) som
den, der har brudt sin Ed». Vi se heraf, at de Kristne allerede
betragtedes som enpolitisk ligeberettiget Bestanddel af det russiske
Folk, hvorom der ikke var Tale i Olegs Traktat; Kristendommen maa
altsaa i Mellemtiden have gjort betydelige Fremskridt.

Ogsaa i Henseende til Russernes Nationalitet give Fredstraktaterne os
Oplysning: de, der havde underskrevet Olegs Traktat, vare alle Varæger;
men blandt Underskriverne af Igors Traktat, findes et Par, hvis Navne
tyde paa slavisk Herkomst. I det hele begynde nu Slavere at træde frem
i den russiske Historie, skjønt den herskende Stamme stadig styrkede
sig ved Indvandring af Væringer, der dels blev i Landet, dels en Tid
lang gjorde Krigstjeneste i «Gardarike», som Nordboerne kaldte Rusland.
Man har i Sverige paa flere Steder fundet Runestene, rejste over Mænd,
som vare faldne «øster med Ingvar» eller «havde styret Skib i Ingvars
Hær». I den nordlige Del af Rusland havde dernæst det slaviske Blod
faaet en langt stærkere Indblanding af finsk Blod, som har bidraget til
at skille Storerusserne fra Lillerusserne.

Igors Enke Olga (Helga), som i henved 20 Aar med Dygtighed styrede
Rusland i sin umyndige Søn Svjatoslavs Navn, gjorde 957 en Rejse til
Konstantinopel og lod sig døbe under Navnet Helena; men Svjatoslav
holdt fast ved sin fædrene Tro. «Hvorledes kan jeg alene antage en
anden Religion?» sagde han, «mine Mænd vilde jo le mig ud.» Uagtet sit
slaviske Navn var han en ægte nordisk Viking, der kun fandt Behag i
æventyrlige Krigstog. Først overvandt han de østlige Nabofolk af
tyrkisk Æt, Chazarerne og Volga-Bulgarerne, og drog frem lige til det
kaspiske Hav. Bulgarerne ved venstre Bred af den øvre Volga og dens
Biflod Kama havde antaget den mohammedanske Religion og vare et
temmelig civiliseret Folk, som snart igjen løsrev sig fra Russerne.
Derefter vendte Svjatoslav sig mod Sydog erobrede det bulgariske Rige
Syd for Donau, som havde antaget Kristendommen og sine slaviske
Undersaatters Sprog, men bevaret sit Navn lige som Russerne. Efter sin
Moders Død (969) forlod han Kijev for ikke mere at vende tilbage:
Rusland delte han imellem sine 3 Sønner; selv vilde han tage Ophold i
de skjønnere Egne ved Donau. Men et Tog mod Grækerne endte med et
forfærdeligt Nederlag: kun ved den sejrrige græske Kejser Johannes
Tsimiskes's Ædelmodighed blev han reddet fra fuldstændig Undergang. Han
maatte vende tilbage til Rusland; men ved Mundingen af Dnjepr erfarede
han, at de vilde Petsheneger, der vare Herrer over Landene mellem
Dnjepr og Karpatherne og med hvilke han hidtil havde levet i Fred,
vilde afskære ham Tilbagevejen op ad Floden. I en Kamp mod dem faldt
han 973: hans Hjærneskal blev indfattet i Guld og tjente som
Drikkeskaal for Petshenegerne.

Imellem Svjatoslavs Sønner kom det snart til Krig: den yngste,
Vladimir, flygtede til Sverige og kom siden tilbage med et Hærfølge af
Varæger. Efter at den mellemste af Brødrene var falden i Kamp mod den
ældste, og denne paa en forræderisk Maade var ryddet af Vejen af
Vladimir, blev han Enehersker og viste sig som en kraftig og dygtig,
men grusom og vellystig Fyrste. I Begyndelsen var han ivrig Hedning og
opstillede Afgudsbilleder i Kijev, saaledes en «Perun af Træ med et
Hoved af Sølv og en Knevelsbart af Guld»; ogsaa ved Menneskeofringer
viste han sin Tak mod Guderne. Men senere traadte han i Forbindelse med
den græske Kejser, ægtede en græsk Prinsesse og lod sig døbe (c. 990).
Derpaa lod han de Afgudsbilleder, han havde oprejst i Kijev, «omstyrte
og nogle hugge itu, andre kaste paa liden; men Perun lod han binde til
Halen af en Hest og slæbe ned til Dnjepr og satte 12 Mand til at slaa
ham med Stokke. — — Derefter sendte VladimirBud over hele Byen og lod
sige: «hvo som ikke indfinder sig imorgen ved Floden, han skal være min
Fjende». Men den næste Morgen gik Vladimir med Præsterne ned til
Dnjepr, og en utallig Mængde Mennesker steg i Vandet og lod sig døbe».
Derefter opførtes der Kirker paa de Steder, hvor Afguderne havde
staaet. Saaledes sejrede Kristendommen i Kijev; men det varede længe,
inden den fik Bugt med Hedenskabet i Rigets fjærnere Egne. Græsk Kultur
fik imidlertid fra nu af Indgang i Rusland; de højeste gejstlige
Værdigheder blev besatte med Grækere, og Gejstligheden begyndte at faa
Indflydelse paa Fyrsterne. Vladimirs Overgang til Kristendommen fik
saaledes en afgjørende Indflydelse paa Ruslands Udvikling, og han, som
i Begyndelsen af sin Regering havde været en blodig Tyran, var senere
en mild og fredelig Regent og blev efter sin Død (1015) æret som
Helgen.

Før sit Ægteskab med den græske Kejserdatter havde Vladimir paa én Gang
haft flere Hustruer foruden talrige Friller, og flere Sønner gjorde
efter hans Død hinanden Rangen stridig. En af dem, den i Nordens
Historie meget omtalte Jaroslav, fik dog snart Eneherredømmet. Han var
gift med den svenske Prinsesse Ingegerd, Olaf den Hellige og hans Søn
Magnus den Gode fandt Tilflugt hos ham, og Harald Haardraade, som kom
til hans Hof paa Vejen til Konstantinopel, ægtede hans Datter Elisabet
(Ellisif). Jaroslav lod opføre anselige Bygninger af græske Kunstnere
og udgav en Lovbog; men med hans Død (1054) endte Ruslands gode Tid.
Den varægiske Indflydelse paa Rusland ophørte: ogsaa Fyrsterne vare nu
blevne rene Slavere, og samtidig tabte Indvirkningen fra Konstantinopel
sig: den holdt sig kun i de kirkelige Forhold, skjønt ogsaa de højere
gejstlige Embeder nu blev besatte med Russere. Kirkesproget blev det
bulgariske (gammelslaviske). Riget deltes imellem Jaroslavs Sønner og
deres Efterkommere, menSmaarigernes indbyrdes Krige kunne ligesaa lidt
tildrage sig vor Opmærksomhed som deres Kampe mod Polovtserne, et
tyrkisk Nomadefolk, der igjennem den uralske Folkeport trængte ind i
Sydrusland.

Af Navn var Storfyrsten i Kijev de andre russiske Fyrsters Overherre;
men «de russiske Stæders Moder» laa for langt mod Syd, udsat for
Tyrkernes Angreb, og 1169 blev den Stad, som endnu indeholdt hvad der
var levnet af højere Kultur, erobret af 11 forenede Smaafyrster. Den
plyndredes i to Dage, og hverken Kirker eller Klostre skaanedes;
Kvinderne bortførtes i Fangenskab. Den mægtigste af Fyrsterne var
Andrej Jurjevits, som herskede over en stor Del af Storerusland og tog
sin Residens i Vladimir. Derimod lykkedes det ham ikke at erobre
Novgorod, som havde hævet sig til en rig Handelsstad og udstrakte sin
Magt over de finske Stammer til hen imod det nordlige Ishav. Novgorod
havde en ganske ejendommelig Forfatning: en Forsamling af alle Borgere
valgte en Fyrste af Ruriks Slægt og en «Possadnik» (Statholder), hvis
Magt var mindst ligesaa stor som Fyrstens. Et gotlandsk og senere et
hanseatisk Faktori delte Handelen med de indfødte Kjøbmænd: to Gange om
Aaret indtraf de Fremmede i Novgorod med deres Varer.

Uberørt af Vestevropas Kampe mod Mohammedanerne, uden Del i det
aandelige Opsving, som blev fremkaldt af Korstogene, dannede Rusland
iøvrigt en lille Verden for sig, kun sysselsat med indre Kampe, og de
Spirer til en Civilisation, som tidligere havde givet Haab om en bedre
Fremtid, vare tilintetgjorte. Fyrsterne udnævnte deres Raad og
Embedsmænd, Bojarerne; den lavere Adel, de saakaldte Bojarsønner, sank
ned i Fattigdom, og Bøndernes Tilstand var ussel; kun Retten til at
flytte til et andet Gods, især til Gejstlighedens ved flere Rettigheder
begunstigede Ejendomme, dannede en Beskyttelse mod altfor
haardUndertrykkelse. I denne Tilstand blev nu Rusland i det 13de
Aarhundrede ramt af den forfærdeligste Ulykke, langvarig Trældom under
barbariske Erobrere.

Omtrent 1200 grundedes det store mongolske Rige i Asien af Temudshin,
senere kaldet Dshingiskhan (de mægtiges Fyrste), som under frygtelige
Ødelæggelser og Menneskeslagterier erobrede alle Lande fra Kina til
Ural, tilsidst (1222) Polovtsernes Land, Kiptshak. 1224 mødte Russerne
dem ved Kalka, en lille Biflod til Don, og led efter en tapper Modstand
et forfærdeligt Nederlag. Dog trængte Mongolerne den Gang ikke frem
over Dnjepr, men vendte tilbage til Asien. Russerne troede allerede, at
Faren var forbi, og hengav sig til deres sædvanlige indre Stridigheder;
men 10 Aar efter Dshingiskhans Død, i Aaret 1237, trængte hans Sønnesøn
Batu med en umaadelig «tatarisk» Hær ind i Evropa. Med Fællesnavnet
«Tatarer» betegner man de talrige af Mongolerne undertvungne Folk, som
udgjorde deres Hærs Masse, for største Delen Tyrkere, thi selve
Mongolerne vare ikke talrige. Batus første Tog gik gjennem det nordlige
Rusland, hvor Vladimir og mange andre Stæder blev udplyndrede;
Indbyggerne myrdedes paa den grusomste Maade. Efter 2 Aars Forløb gik
Toget igjennem det sydlige Rusland, hvor Kijev atter blev frygtelig
ødelagt. Derfra drog Tatarerne videre til Ungarn og Polen, indtil Batu
paa Efterretningen om hans Farbroders, Storkhanens, Død vendte tilbage
til Asien (1241).

Kun Novgorod undgik det øvrige Ruslands forfærdelige Skæbne, og samme
Aar, som Kijev blev ødelagt (1240), vandt den tapre Alexander Nevski,
en Søn af Fyrsten i Novgorod, sin berømte Sejr ved Neva, af hvilken han
fik sit Tilnavn, over den svenske Jarl Birger. I de følgende Aar
overvandt han saa vel de tyske Ordensriddere i Livland, der maatte
tilbagegive alle de Erobringer, som de havde gjortfra Novgorod, som
Lithauerne, et raat Folk, der tidligere havde været skatskyldigt til
Russerne, men nu under Ruslands ulykkelige Forhold havde løsrevet sig
og gjorde røverske Indfald paa deres lette Heste. Og dog skulde det
være denne fejrede Nationalhelt, som bragte Novgorod til at erkjende
Tatarernes Overherredømme. Hans Fader Jaroslav havde allerede begivet
sig til Batu Khans Lejr ved Volga, Saraj, og og ydmyget sig for den
mægtige Barbar. Batus Rige, Kiptshak eller den gyldne Horde, var endnu
afhængigt af Storkhanen i Mongoliet, men blev senere aldeles
uafhængigt. Tilfredsstillet ved Jaroslavs Ydmygelse havde Batu udnævnt
ham til Storfyrste over alle Russere; men nu forlangte han, at ogsaa
Alexander skulde indfinde sig ved hans Hof. Alexander adlød og maatte
endog gjøre den lange Rejse til Storkhanens Residens Karakorum i
Mongoliet, hvorfra han først efter 3 Aars Forløb kom tilbage til
Novgorod. Fra nu af var han Tatarernes lydige Tjener, benyttede sig af
deres Hjælp til efter sin Faders Død at fortrænge sin Broder fra
Storfyrstendømmet i Vladimir og fik de gjenstridige Novgorod'ere til at
opgive deres Modstand mod at sættes i Skat af Khanen Bereko, Batus
Broder og Efterfølger. Det lykkedes endog hans Klogskab at skaffe
Novgorod Tilladelse til at sende sin Kopskat umiddelbart til Saraj,
medens det øvrige Rusland blev udsuget af Tatarkhanens jødiske,
armeniske eller bukariske Skatteopkrævere.

I det hele lod Tatarkhanen de russiske Fyrster regere i Ro, naar de
betalte deres Tribut og viste Underdanighed. En saadan underdanig
Fyrste var Ivan den 1ste, Storfyrste fra 1328 til 1340, der 5 Gange
besøgte Horden og forstod at gjøre sin Hovedstad Moskva til Ruslands
Middelpunkt, idet han ogsaa bevægede den russiske Gejstligheds
Overhoved, Metropoliten, som efter Kijevs Ødelæggelse havde taget sit
Sæde i Vladimir, til at flytte derhen. Ivan togMetropoliten paa Raad i
alle vigtige Anliggender og støttede sin Magt paa Kirken; men tillige
gjorde han sig til Khanens Generalforpagter og kom derved i Besiddelse
af store Pengemidler, da han selvfølgelig lod sine Embedsmænd indkræve
en langt større Skat, end han udbetalte til Tatarerne. Naar de mindre
russiske Fyrster ikke adlød hans Bud, udsatte de sig for at blive
kaldte for Khanens Domstol. Fyrsten af Tver og hans Søn blev saaledes
paa Ivans Foranstaltning kaldte til Saraj og henrettede.

Medens de russiske Fyrster vare afhængige af Tatarkhanens Naade, hævede
de hedenske Lithauere sig til stor Magt, navnlig under Fyrst Gedimin,
der regerede fra 1316 til 1341. Hele Vestrusland kom under de
lithauiske Fyrsters Herredømme, til sidst endog Kijev. Den højeste Magt
naaede Lithauen under Gedimins Søn, den udmærket dygtige Olgerd, og
dennes Søn Jagiello vandt ogsaa Polens Krone ved at ægte den polske
Prinsesse Hedevig og antage den romersk-katholske Religion 1386. De med
Lillerusserne beslægtede Røderusser (i Østgalizien, Volhynien og
Podolien) kom under Kongeriget Polen.

Imidlertid var det gaaet tilbage med Kiptshak: Tatarerne vare ikke mere
de vilde Krigere, som for hundrede Aar siden vare trængte ind i Evropa,
de plyndrede Rigdomme havde gjort dem yppige, og Tronstridigheder
svækkede deres Magt. Endelig vandt Storfyrst Dimitri af Moskva, en
Sønnesøn af Ivan den 1ste, i Aaret 1380 en glimrende Sejr over Khanen
ved Don, hvoraf han fik Tilnavnet «Donskoj». Men Russernes Jubel varede
kun kort. Den store Erobrer Timur lenk (den halte Timur) førte nye
krigsvante Skarer frem fra Asien og satte en Efterkommer af
Dshingiskhan paa Tronen i Kiptshak, og denne erobrede 1382 ved et
skændigt Forræderi Moskva, hvor Tusender af Indbyggerne blev myrdede.
Tatarerne gjorde derpaa et ødelæggende Tog gjennem Rusland og
tvangDimitri til atter at anerkjende Khanens Overherredømme. Under
Dimitris Søn Vassili den 1ste (1389—1425) hærjede Tatarerne atter to
Gange Rusland, første Gang under Timur selv, dog uden at erobre Moskva.
Under Vassili den 2den Vassiljevits fik Rusland en ny Plageaand i et
tatarisk Rige, som dannede sig i Kasan; men endelig rejste Riget sig
fra sin Fornedrelsens Tilstand under Ivan den 3dje Vassiljevits
(1462—1505).

Ivan den 3dje er bleven sammenlignet med sin Samtidige Ludvig den 11te:
ligesom den franske Konge tilintetgjorde han med samvittighedsløs
Snildhed ethvert selvstændigt Element indenfor Rigets Grænser og
benyttede sig af Nabomagternes svage Sider til at gjøre Ende paa deres
Indflydelse og udvide sit Herredømme, ligesom han ogsaa lignede Kong
Ludvig i den ubarmhjærtige Grusomhed, hvormed han forfulgte sine
Modstandere. Hans Fader havde delt sit Rige mellem sine Sønner, men
Ivan tilegnede sig sine yngre Brødres Fyrstendømmer, ligesom de andre
endnu bestaaende russiske Smaastater. En ejendommelig Stilling havde en
Række Smaafyrster af Ruriks Æt, som i Ruslands Svaghedstilstand havde
givet sig under Lithauens Højhed: efterhaanden lokkede nu Ivan dem til
at erkjende den græsk-orthodoxe Storfyrste af Moskva som deres
Overherre i Stedet for den romerskkatholske Hersker over Lithauen og
Polen. Men da nu ogsaa Novgorod sluttede en Traktat med Kong Kasimir af
Polen, som lovede at beskytte dets «frie Mænd» mod Storfyrsten, gjorde
Ivan 1471 et stort Tog mod den gamle Handelsstad. Dens Tropper blev
overvundne, og talrige Fanger sendtes med afskaarne Næser og Læber
tilbage til Novgorod. Til sidst maatte Staden underkaste sig: den
maatte betale en umaadelig Skat, opgive enhver Forbindelse med Lithauen
og afstaa Dvina-Landet. Af Navn beholdt Novgorod endnu sin gamle
Forfatning; men det var ikke Ivans Mening at lade det blive
derved.Efterhaanden berøvede han det Levningerne af dets Frihed, og
1479 rykkede han ind i Staden med en stor Hær for at gjøre Ende paa
disse. Først lod han 50 «mistænkelige» Mænd gribe og paa Pinebænken
tvinge til at bekjende sig skyldige i, hvad man ønskede. Derefter
henrettedes 100 Mænd, og deres Ejendomme konfiskeredes, 100 af de mest
ansete Familier forflyttedes til det indre Rusland, og efter nogen Tids
Forløb blev 7000 Familier forflyttede, fængslede eller henrettede. Der
maatte ingen blive tilbage, hos hvem endnu Mindet om den fordums
Herlighed var levende. De tyske Kjøbmænds Kontor lukkedes.

Dernæst knækkedes Tatarernes Magt. Allerede under Vassili den 2dens
Regering havde Kasan og Krim adskilt sig fra den gyldne Horde, og ved
Siden af disse tre større Horder dannede der sig mindre, som levede i
indbyrdes Fjendskab og i en uophørlig lille Krig med de tilgrænsende
Russere. Blandt disse maa man særlig nævne de saporogiske Kosakker,
Krigere, som uden Kone og Børn havde bosat sig paa Øerne ved Dnjeprs
Vandfald, hvor de unddrog sig fra Polens Herredømme og levede af Jagt,
Fiskeri og Røvertog mod Tatarerne. Ivan den 3djes første større Krig
mod disse var rettet mod Kasan og varede i 3 Aar; 1469 maatte Fyrsten
(Caren) af Kasan slutte en Fred, i hvilken han lovede at tilbagegive
alle russiske Fanger og «leve efter Storfyrstens Vilje». Derimod
vedblev Khanen af Saraj at gjøre Fordring paa Overherredømmet over
Moskva, og da Ivan ikke vilde betale ham nogen Tribut, gjorde han
Indfald i Rusland. Ivan, som i det hele foretrak at sætte sine Planer
igjennem ved Underhandlinger, indlod sig ikke i nogen Kamp; men to
mindre tatariske Horder erobrede i Khanens Fraværelse Saraj, myrdede
hans Hustruer og ødelagde Byen. Derpaa overfaldt de Khanen ved Dons
Munding, fældede ham selv og bibragte den gyldne Horde et Nederlag,
hvorfra denikke mere rejste sig (1481). Med Tatarerne paa Krim stod
Ivan i et venskabeligt Forhold, og de understøttede ham i en Krig, som
han i Slutningen af sin Regering (1500—1503) førte mod Lithauen. Krigen
faldt heldig ud for Rusland, som ved Freden vandt en Udvidelse af sine
Grænser mod Vest.

Uden at være nogen Kriger havde Ivan den 3dje hævet Rusland til en
betydelig Magt, og skjønt han var en ivrig Tilhænger af den
græsk-orthodoxe Kirke, aabnede han dog Forbindelser med den forhadte
latinske Verden og tog mange Udlændinge i sin Tjeneste, navnlig
Bygmestere, Kanon- og Klokkestøbere, Møntmestere, Bjærgmænd og Læger.
Hans Søn Vassili den 3dje Ivanovits (1505—1533) regerede i sin Faders
Aand.

Ivan den 4de Vassiljevits (1533—1584) var ved sin Faders Død kun 3 Aar
gammel, og Bojarernes Raad, som bestod af 20 Fyrster og andre Herrer,
regerede i hans Mindreaarighed paa en vilkaarlig og grusom Maade. Den
unge Fyrste var vel begavet, men blev fordærvet af de raa Herrer, som
med Fornøjelse saa ham pine Dyr og ride Kvinder og Oldinge over Ende. I
sit 17de Aar lod han sig krone til Car, og efter at de skjønneste
adelige Jomfruer fra hele Landet vare fremstillede for ham, valgte han
den elskværdige Anastasia Romanovna af den Slægt, som senere besteg
Tronen, til sin Hustru. Hans vilde Lidenskabelighed blev dog først
overvundet ved de stærke Indtryk, han nogle Maaneder efter modtog. En
frygtelig Ildebrand havde lagt Moskva i Aske, 1700 Mennesker omkom i
Flammerne, det rasende Folk gjorde Opstand og myrdede en af Carens
Morbrødre. Midt under Oprøret traadte en Munk af et vildt asketisk Ydre
ved Navn Sylvester frem for den unge Fyrste og foreholdt ham i
begejstrede Ord hans Synder. Ivan blev dybt rystet, og fra nu af (1547)
begyndte den gode Tid i hans Regering, i hvilken foruden Sylvester den
ædle unge Alexej Adashevøvede en gavnlig Indflydelse. i en Tale til
Folket udtalte den unge Czar: «De Undertrykkelser, den Haan og Skade,
som I og Eders Gods i min hjælpeløse Barndomstid have været prisgivne
af Bojarerne og Stormændene, er det umuligt at gjøre usket; men for
Fremtiden lover jeg at yde Eder Ret og Beskyttelse, hvor I lide Uret.»

I 13 Aar holdt Ivan sit Løfte: en ny Lovbog udvidede den allerede af
Ivan den 3dje givne Lov, en Kirkeforsamling i Moskva søgte at raade Bod
paa Præsters og Munkes Usædelighed og Uvidenhed, der indkaldtes
fremmede Haandværkere, Læger, ja endog Retslærde og Theologer, som
skulde undervise de unge Russere i Latin og «gode Sæder.» Da
Englænderne havde fundet Søvejen til det hvide Hav (1553), aabnedes der
Handelsforbindelser med dem og tilstodes dem flere Lettelser og
Forrettigheder. Fra 1547 til 1552 blev der foretaget en Række Tog mod
Kasan; de hedenske Tsheremisser, Mordviner og Tshuvasher, finske
Stammer i Volgalandet, som hidtil havde været de kasanske Tatarers
Undersaatter, blev underkastede Ruslands Herredømme, og endelig blev
Kasan erobret efter en heltemodig Modstand. Langt lettere var
Erobringen af Astrakan, som efter den gyldne Hordes Fald var blevet
Sædet for egne Khaner, men var blevet svækket ved Kampe med sine
Naboer, de krimske og nogajiske Tatarer og de donske Kosakker. Medens
Kasans Erobring havde kostet meget Blod, faldt Astrakan uden Modstand
(1554). De tsherkessiske Bjærgfolk gav sig frivillig under Ruslands
Overherredømme, og Ivan havde nu udvidet sit Rige til Kaukasus og det
kaspiske Hav.

Samtlige Forfattere skildre Ivan den 4de som et Mønster paa en vis og
gudfrygtig Hersker; men med Aaret 1560 indtraadte der en sørgelig
Forandring, som gav ham Tilnavnet «den frygtelige». Den onde Natur, som
havde vist sig i hans Barndom, traadte frem,og en sygelig Mistænksomhed
beherskede ham. Han var bleven ked af den moralske Tvang, som hans gode
Raadgivere øvede paa ham, og Øretudere forestillede ham, at det ikke
var «den store og vise Car» værdigt at modtage deres frimodige
Formaninger. Allerede i Foraaret 1560 ytrede Ivans Kulde imod Sylvester
og Adashev sig saa aabenbart, at de holdt det for raadeligt at fjærne
sig fra Hoffet. Sylvester trak sig tilbage til et ensomt Kloster,
Adashev gik som Hærfører til Livland, hvor Rusland den Gang søgte at
faa Magten under Ridderordenens Opløsning. Deres Fjender sagde derpaa
til Caren: «nu er du først en virkelig Selvhersker»; men de frygtede
for, at de to ædle Mænd kunde gjenvinde hans Tillid, og da Anastasia et
halvt Aar efter døde, beskyldte de dem for at have ryddet hende af
Vejen ved Trolddom. Uhørte bleve de dømte skyldige: Sylvester blev
forvist til et Kloster paa en øde Ø i det hvide Hav, Adashev døde i
Fængslet. Fra nu af blev Ivans Grusomhed stadig større: han vilde
knække enhver ved selvstændig Formue og egen Grundejendom af Caren
uafhængig Magt, saa at alt kom til at afhænge af Herskerens Naade.
Enhver Mistanke om en Afvigelse fra Carens personlige Mening blev
regnet for en Forbrydelse, og med den forfærdeligste Grusomhed forbandt
sig en ubegrænset Vellyst.

Næsten utrolige Rædsler fyldte de sidste 24 Aar af Ivans Regering, og
Russernes Taalmodighed kjendte ingen Grænser; thi de ansaa Carens
Herredømme for Guds Herredømme og holdt enhver Modsigelse for
utilladelig. Bojarerne viste den dybeste Underdanighed mod «den
hellige» Hersker, og da Ivan uden al Anledning skar et Øre af en høj
Embedsmand, takkede denne smilende for den naadige Spøg. Kun Novgorods
Undergang maa endnu omtales. Den blotte Erindring om dets fordums
Frihed syntes Ivan strafværdig, og han tog derfor Anledning af et falsk
Brev,som var smeddet af en i Novgorod straffet Landstryger, til at
fælde Straffedommen over den ulykkelige By. Allerede paa Vejen fra
Moskva hjemsøgte han uden nogen Anledning Tver med Plyndring og
Tusenders Mord og lod sine Soldater myrde enhver, de traf paa. I Januar
1570 rykkede den forfærdelige ind i Novgorod. Efter en almindelig
Plyndring lod han daglig 500 til 1000 af Indbyggerne stille for sin
Domstol, pine og dræbe, for Størstedelen ved at drukne dem i Floden,
ikke blot Mænd, men ogsaa Kvinder og Børn. Dette Myrderi varede i 5
Uger. Til de faa, der blev tilbage, holdt han en Tale, hvori han sagde:
«I Mænd af Novgorod, som endnu ere i Live, beder til Herren for vort
gudfrygtige Herredømme og de kristelige Krigere, at vi maa overvinde
alle vore Fjender, synlige og usynlige! Gud dømme Eders Ærkebiskop og
hans forræderske Raadgivere! Over deres Hoveder komme det Blod, som her
er udgydt!»

Vi skulle ikke opholde os ved Ivans gjentagne Krige med de vestlige
Naboer, Sverige og Polen-Lithauen, da de ikke førte til nogen Udvidelse
af Rusland; men desto mærkeligere er Vestsibiriens Erhvervelse i de
sidste Aar af Carens Regering. Den udgik ikke fra Ivan selv, men fra 3
Kjøbmænd af Familien Stroganov, som havde opdyrket de øde Egne vest for
Uralbjærgene og vundet store Rigdomme. De holdt en egen Hær og skrev
1579 til nogle af de donske Kosakkers Høvdinger, blandt dem den tapre
Jermak Timofejev, der var dømt fra Livet af Caren paa Grund af sine
Røverier, at de skulde opgive deres en kristen Kriger uværdige
Haandværk og hjælpe dem med at forsvare Kristenhedens østlige Grænser.
Kosakkerne modtog Tilbudet, og efter at de havde slaaet de sibiriske
Stammer, som havde gjort Indfald i Stroganov'ernes Besiddelser,
besluttede de dristige Kjøbmænd at foretage et Felttog modSibirien.
Foruden de 500 Kosakker under Jermak Timofejev tog de 300 fra de
nogajiske Tatarer løskjøbte Fanger i deres Tjeneste, og med denne lille
Hær drog Jermak over Uralbjærgene (1581). Da dette kom til Carens
Kundskab, forbod han Toget; men et glimrende Udfald af det egenmægtige
Foretagende forvandlede snart hans Vrede til Naade. De sibiriske
Tatarer, som manglede Skydevaaben, blev uagtet deres store Overmagt
slaaede ved Floderne Tobol og Irtish, og Sibirien indtil Ob blev
erobret. Jermak sendte Caren det Budskab, «at hans stakkels dødsdømte
Kosakker i Kristi og den store Cars Navn havde forenet et stort Rige
med Rusland og vare rede til, som det behagede ham og Gud, enten at
falde i nye hæderlige Kampe eller at dø paa Retterstedet.» Fuld af
Glæde gav Ivan Kosakkerne fuld Amnesti og bød Jermak at styre det
erobrede Land; men de tapre Krigere vare imidlertid svundne ind til et
ringe Antal, og til sidst omkom Jermak ved et Overfald af Tatarerne
(1584). Under den følgende Regering blev Vestsibirien for anden Gang
erobret, og dets nye Hovedstad Tobolsk blev grundet (1587).

Feodor Ivanovits (1584—1598) var den sidste Car af det gamle varægiske
Herskerhus. Den legemlig og endnu mere aandelig svage Fyrste
beherskedes af sin Svoger Boris Godunov, en klog og ærgjerrig Mand af
tatarisk Herkomst, som ikke gøs tilbage for noget Middel, der kunde
bane ham Vej til Tronen. Da Feodors yngre Broder Dimitri blev myrdet,
tvivlede derfor ingen om, at Boris havde været Ophavsmanden. Dernæst
søgte Boris at vinde Gejstlighedens og Adelens Gunst. Metropoliten af
Moskva blev udnævnt til Patriark, flere Biskopper til Metropoliter og
Ærkebiskopper. I det Dokument, som blev udstedt om den russiske Kirkes
nye Organisation greb man Lejligheden til endnu skarpere end før at
udtale Adskillelsen fra Romerkirken: Paven blev deri betegnetsom «den
vesterlandske Kirkes Løgnefyrste». Faa Aar efter gjorde en i Feodors
Navn udstedt Forordning de russiske Bønder til stavnsbundne Livegne. Da
Retten til at flytte udgjorde de iøvrigt saa godt som retsløse Bønders
eneste Beskyttelse, gjorde Stavnsbaandet dem nu til fuldstændige
Slaver.

Efter Feodors Død hyldedes hans Enke Irinia, til hvem han havde
overdraget Tronfølgen; men hun nedlagde strax Kronen og gik i Kloster.
Biskopper, Bojarer, Fyrster og Kjøbmænd fra Stæderne tryglede da hendes
Broder om at overtage eller rettere ved blive at føre Regeringen; men i
Begyndelsen lod han som fordum Tiberius, som om han ikke vilde modtage
Kronen. Endelig fandt han sig i «Guds Vilje», efter at Patriarken havde
foreholdt ham det som en Pligt. Men uagtet Folket knælende havde bedt
Boris om at overtage Regeringen, var han dog ingenlunde vel lidt. Fuld
af Mistænksomhed forfulgte han Stormænd, der syntes ham farlige, som
den afdøde Car Feodors Fættere, Romanov'erne: den ældste af dem blev
under Navnet Filaret indespærret i et Kloster. Men mest Modstand vakte
han ved sine Forsøg paa at indføre evropæisk Civilisation i Rusland.
Han tillod Hanseaterne at aabne Kontorer i Moskva og Novgorod og
begunstigede tyske Haandværkere, der vare bortslæbte som Fanger fra
livlandske Byer og levede i Moskvas tyske Forstad (Slobode); men mest
opbragte han «alle Stænder» imod sig ved strængt at forfølge
Drikfældighed og lukke Brændevinsboderne. Dertil kom, at en forfærdelig
Misvæxt og Hungersnød fremkaldte en almindelig Ophidselse og
Fortvivlelse.

Under disse Omstændigheder optraadte en polsk Bedrager, der udgav sig
for den myrdede Prins Dimitri (den falske Demetrius), alle strømmede
til ham, Boris Godunov døde pludselig (1605), hvori Folket saae en
Himlens Straf, og hans Enke og Søn blev kvalte. Ledsaget af polske
Lansenerer og Jesuiterholdt den falske Demetrius et prægtigt Indtog i
Moskva; men da han med overmodig Frækhed haanede alt Russisk, og de
talrige Polakker, der strømmede til Moskva, øvede tøjlesløse
Voldsgjerninger, udbrød der en almindelig Opstand, og en Mængde
Polakker, blandt dem den falske Demetrius, men ogsaa flere andre
fremmede, blev myrdede. Rusland kom derpaa i den forfærdeligste
Forvirring: en indfødt Fyrste blev vel valgt til Car, men maatte kæmpe
mod to nye falske Demetrier og en polsk Kongesøn, og den sidste blev
til sidst Herre i Moskva, medens Svenskerne og Polakkerne tilrev sig
store Stykker af Riget. Da rejste Folket sig endelig i Aaret 1612 fra
den dybe Forsmædelse.

En Mand af ringe Herkomst, Kosma Minin, kaldte Indbyggerne i
Nishnij-Novgorod til Kamp for Fædrelandet og valgte den tapre Fyrst
Posharsky til Hærfører; selv kaldte han sig «det hele moskovitiske
Riges udkaarne Mand». Fra alle Sider strømmede Tropper til ham, og
Polakkerne i Moskva maatte overgive sig. Derpaa samledes udvalgte
Gejstlige, Bojarer, Bojarsønner og Borgere i Moskva og valgte den
17-aarige Michael Feodorevits Romanov, en Søn af Filaret, til «Car og
Selvhersker over alle Russere» (1613). De indre Uroligheder dæmpedes,
og den blinde Underdanighed mod Eneherskerens Almagt vendte tilbage.
Men lige overfor de vestlige Nabomagter maatte Michael finde sig i
store Afstaaelser. Sverige tilbagegav ved Freden i Stolbova 1617 sine
øvrige Erobringer, men beholdt Ingermanland, hvorved Rusland
udelukkedes fra Forbindelsen med Østersøen, og Aaret efter maatte Caren
til Polen afstaa store Landstrækninger, bl. a. Smolensk. Derimod
udvidede Russerne deres Besiddelser i Sibirien, hvor Kosakkerne fulgte
Pelsdyrenes Spor igjennem Østsibirien.

Michael Feodorevits og hans Fader, der blevophøjet til Patriark og i
Virkeligheden var Carens Medregent, stræbte at hæve Ruslands Kultur ved
at indkalde fremmede Haandværkere og slutte Handelstraktater med
Holland og England: over den nye Stad Arkangelsk aabnedes der, for at
bruge en russisk Digters Ord, et Vindue, hvorigjennem Vesten kunde
sende sine Straaler ind i Ruslands Indre. Men især søgte Caren at
forbedre Ruslands Krigsvæsen: allerede Ivan den 4de havde oprettet en
staaende Hær, Strelitserne (d. e. Skytterne), som i Begyndelsen havde
ydet god Tjeneste, navnlig ved Belejringen af Kasan; men snart
udviklede de sig i en Retning, som gav dem en uheldig Lighed med de
tyrkiske Janitsharer. Michael tog nu fremmede Tropper i sin Tjeneste,
og da han 1632 begyndte en ny Krig mod Polen, havde han samlet en Hær
paa 30,000 Udlændinge. Denne Krig var imidlertid ikke heldig, og ved en
Fred 1634 maatte Rusland anerkjende sine tidligere Afstaaelser.

Hvor lavt i det hele Ruslands Standpunkt endnu var, fremgaar af den
Rejsebeskrivelse, som den gottorpske Hertug Frederik den 3djes
Udsending Adam Olearius, der i Aarene 1634—43 tre Gange besøgte Landet,
har efterladt. Han skildrer Russerne som raa Barbarer, hos hvilke man
ikke maatte vente at finde Ærbarhed og gode Sæder, og fremhæver navnlig
den almindelige Drikfældighed blandt «gejstlige og verdslige, høje og
lave, Mænd og Kvinder, unge og gamle». «Slaver og Livegne,» skriver
Olearius, «ere de allesammen. Deres slaviske Sindelag viser sig ogsaa i
den Maade, hvorpaa de ydmyge sig for en fornem Mand: de bøje deres
Hoved dybt, ja indtil Jorden, eller kaste sig for hans Fødder, ligesom
de pleje at takke for Slag og Straffe. Alle Undersaatter af høj eller
ringe Stand kalde sig Carens Slaver og Livegne; men de store Herrer
have igjen deres Slaver og Livegne, Tjenere og Bønder.» Olearius
fortæller, atder, medens han var i Moskva, ikke gik nogen Nat, uden at
man om Morgenen fandt flere døde paa Gaderne.

Under Alexej Michaelovits (1645—1676) viste Rusland sig for første Gang
overlegent over Polen, som paa denne Tid blev til en tøjlesløs
Adelsrepublik med en Skyggekonge i Spidsen, hvor et enkelt Landbuds
Veto kunde omstyrte Rigsdagens Beslutninger og gjøre enhver ordnet
Regering umulig. Kosakkerne i Ukraine, hvem den polske Rigsdag imod
alle tidligere Forsikringer vilde berøve deres Friheder og behandle som
livegne Bønder, gav sig under Carens Overherredømme mod Løfte om
Selvstyre, Skattefrihed og Ret til at vælge deres Hetman og øvrige
Officerer; Kosakkerne skulde stedse holde 60,000 Ryttere paa egen
Bekostning; kun naar de gjorde Krigstjeneste udenfor Lilleruslands
Grænser, skulde de have Sold (1654). Følgen af denne Overenskomst var
en Krig mellem Rusland og Polen. Russerne erobrede Smolensk og store
Stykker af Lithauen; men da den svenske Konge Karl Gustav angreb Polen
fra den anden Side, kom der Strid imellem begge Erobrerne, og Rusland
fik nu ogsaa Krig med Sverige. Ved Freden i Kardis (1661) fornyedes
Stolbova-Fredens Bestemmelser; men mod Polen var man heldigere, og ved
Freden 1667 beholdt Rusland Smolensk og hele Landet øst for Dnjepr med
Overherredømme over Kosakkerne i Ukraine.

I disse hvide- og lillerussiske Egne, som i over 300 Aar havde staaet
under Lithauen og Polen, stod Beboerne paa et højere Kulturtrin end
Storerusserne. Medens man i de storrussiske Skoler kun lærte at læse og
skrive, havde der her dannet sig højere Læreanstalter, navnlig i Kijev,
hvis Lærere tildels havde studeret i Krakov og ved andre evropæiske
Universiteter. Denne sydrussiske literære Bevægelse fik nu en ikke
ringe Betydning for StorruslandsKultur, idet akademisk dannede
Theologer fra Kijev blev Lærere for de højere Klassers Ungdom, saaledes
ogsaa for Car Alexejs Børn af første Ægteskab. Alexej var ikke
uimodtagelig for højere Dannelse, og ligesom hans Fader var han i det
hele en mild Regent.

Imidlertid plagedes Rusland dog ogsaa under hans Regering af indre
Uroligheder. Finansnøden under Krigen havde bragt Caren til at slaa
slet Mønt, og Falskmøntneri havde grebet om sig. De høje Kornpriser og
den store Nød havde gjort de lavere Klasser fortvivlede, og da man nu
lod de store Forbrydere slippe, men straffede de smaa strængt, udbrød
der 1662 en voldsom Opstand i Moskva, hvor Folket forlangte de mest
forhadte Bojarer udleverede. Opstanden blev dæmpet med stor Grusomhed:
i det hele vare i de sidste Aar over 7000 Mennesker blevne henrettede,
over 15,000 lemlæstede, berøvede deres Ejendom eller forviste paa Grund
af Forbrydelser, der vare foranledigede ved det slette Pengevæsen.

Ulykker af langt større Omfang voldte et Oprør af de donske Kosakker
under Bedrageren Stenka Rasin, som vilde hævne en Dødsdom, der var
fældet over hans Broder, fordi han mod Hærførerens Befaling havde
forladt den russiske Lejr. Ved Svig bemægtigede Stenka Rasin sig
Astrakan (1670) og snart hele Volgalandet, hvor han havde bildt Folket
ind, at to prægtig smykkede Baade medførte en afsat Patriark og Carens
ældste Søn, der kort i Forvejen var død, men efter Stenkas Sigende var
flygtet til ham. De vilde Skarer fik Tilløb af gammeltroende
(Raskolniker), en fanatisk Sekt, der havde dannet sig i Modsætning til
et forbedret Ritual, og af Bønder, som myrdede deres Herrer, og kun med
stor Møje blev Oprøret dæmpet. Til sidst blev Stenka selv fanget og
henrettet; men over 100,000 Mennesker vare omkomne i Krigen, foruden de
mange Tusender, som blev henrettede.Alexejs ældste Søn, den svagelige
Feodor, som kun regerede i 6 Aar (1676—1682), gjorde sig fortjent af
Rusland ved at udstede den Forordning, at høje Embeder herefter aldrig
skulde tildeles nogen paa Grund af deres Rang og Herkomst, men skulde
erhverves ved egne Fortjenester. Ophavsmanden til denne Forordning, som
berøvede gamle Slægter enhver Forret, var den unge Cars Raadgiver,
Fyrst Vassili Golizyn, en dannet Mand, der nærede stor Forkjærlighed
for den vestevropæiske Civilisation. Efter Feodor Alexievits’s Død
sammenkaldte Patriarken og Bojarerne i Moskva en Folkeforsamling, som
efter deres Forslag valgte hans tiaarige Halvbroder Peter til Car med
Forbigaaelse af hans Helbroder, den aandssvage og halvblinde Ivan. Men
Strelitserne, som vare misfornøjede med flere af deres Officerer,
gjorde Oprør mod den svage Regering og myrdede mange forhadte
Embedsmænd. Oprøret blev benyttet af Alexejs Datter af første Ægteskab,
den begavede og herskesyge Sofia, som blev Regentinde, medens Ivan og
Peter begge skulde være Carer. Sofia, som snart antog Titelen
«Selvherskerinde over hele Rusland», støttede sig navnlig paa Fyrst
Golizyn; men de af dem paatænkte Reformer hindredes af Kampe mod indre
Uroligheder og mod de krimske Tatarer. De indre Uroligheder, som udgik
dels fra de ustyrlige Strelitser, dels fra Raskolnikerne, dæmpedes med
Strænghed, og nogle af Hovedmændene blev henrettede. Mod Tatarerne, der
endnu ofte plagede Rusland med røverske Indfald, blev der foretaget to
Felttog; men de fik et uheldigt Udfald, og herved svækkedes Sofias og
Golizyns Anseelse.

Imidlertid voxede Car Peter op i en Landsby ikke langt fra Moskva, hvor
han dannede en lille Krigerskare af «Legekammerater», og efterhaanden
fik hans Hof Betydning lige overfor Sofias Hof i Moskva. I Aaret 1689
kom det til et Brud imellemde to Hoffer, og Peters Parti fik snart
Overhaanden, især efter at de talrige Udlændinge, der befandt sig i
Hæren, havde sluttet sig til det. Sofia blev indespærret i et Kloster,
Golizyn blev forvist til Ishavets Kyst, og flere andre af Regentindens
Tilhængere blev henrettede. Den Udlænding, som fik størst Indflydelse
paa den unge Car, var Patrik Gordon, en 54-aarig Skotlænder af det
stuartske Parti, som havde vundet stor Anseelse ved lang Krigstjeneste.
18 Aar yngre var Genferen Lefort, der blev Peters personlige Ven: uden
Hensyn til den gammelrussiske Etikette besøgte Caren dem begge og
deltog i Livet i den tyske Forstad, der gav ham Smag for vestevropæisk
Levevis. Samtidig gav dog hans raa sanselige Natur sig Luft i vilde
Drikkelag. I sit Samkvem med Gordon søgte Peter at sætte sig ind i
Krigsvæsenet; men endnu større Interesse viste han for Søvæsenet og
Skibsbyggeriet, som han især lagde sig efter i Arkangelsk, hvorhen han
gjorde Rejser i Aarene 1693 og 1694.

I Aaret 1696 erobrede Peter Asov, hvorved han aabnede Rusland Adgangen
til det sorte Hav; først 4 Aar efter sluttedes Freden med Sultanen, som
afstod den vigtige Fæstning. Efter Toget til Asov foretog Peter sin
berømte Rejse til Vestevropa (1697—98), paa hvilken han især lagde sig
efter Skibsbyggeriet i Holland. Det blev af stor Betydning for Ruslands
Udvikling, at Caren ikke blot ved Selvsyn og personlig Deltagelse
gjorde sig bekjendt med Vestens praktiske Forhold, men ogsaa lod over
200 af sine Undersaatter deltage i Rejsen, ligesom han ogsaa ellers
sendte unge Russere til Udlandet for at uddannes. Denne Beundring for
Udlandets Fortrin vakte imidlertid stort Anstød i Rusland, og kort før
end Peter, som ved sin Broders Død ogsaa af Navn var bleven Enehersker,
1697 tiltraadte sin Rejse, opdagedes en Sammensværgelse, hvis Hovedmænd
blevhenrettede. Farligere var et Oprør af Strelitserne, som især
ophidsedes af Gejstligheden og for en stor Del vare gammeltroende.
Peter vendte hurtig tilbage fra Vestevropa; men inden hans Hjemkomst
var Oprøret allerede dæmpet af General Gordon. Peter var forfærdelig
opbragt, og Straffenes Rædsler overgik endog, hvad man var vant til i
Rusland, 1000 Strelitser foruden nogle andre i Oprøret indviklede Mænd
blev henrettede og Strelitsernes Korps opløstes.

Fra 1720 til 1721 førtes den store nordiske Krig med Sverige. I
Begyndelsen kunde de uøvede og slet anførte Russere ikke holde Stand
imod de svenske Krigere, og Karl den 12te vandt en let Sejr ved Narva
over sine talrige Fjender; men medens den unge Heltekonge spildte sine
Kræfter paa unyttige Kampe i Polen, erobrede Russerne næsten hele
Ingermanland, Estland og Livland, og da Karl endelig vendte sig imod
Rusland, styrtede han sig selv i Undergang ved sit uheldige Tog til
Ukraine. Da han efter Slaget ved Poltava (1709) var flygtet til
Tyrkiet, lykkedes det ham at ophidse Sultanen til en Krig mod Rusland.
I Aaret 1711 blev Peter i Moldau indesluttet af en overlegen tyrkisk
Styrke, men fik ved at bestikke Storvesiren udvirket en Fred, ved
hvilken han slap med at afstaa Asov (1711). Hospodaren i Moldau, Fyrst
Dimitri Kantemir, som havde sluttet sig til Russerne, maatte flygte,
men fik en anselig Stilling i Rusland, hvor hans Søn, Fyrst Antioch
Kantemir, blev den første Forfatter, der grundlagde en verdslig
national-russisk Skjønliteratur. Moldau blev hærjet af Tyrkerne, men
den Forbindelse, som Peter havde indgaaet med Sultanens kristne
Undersaatter, fik varig Betydning. I et Mindeskrift, som ved Krigens
Begyndelse havde fremstillet Ruslands Forhold til Porten, kundgjorde
Caren for første Gang højtidelig, at han følte sig som naturlig
Beskytter af sine Trosfæller paa den græske Halvø.Paa Krigens senere
Gang skulle vi her ikke indlade os; men blot lægge Mærke til, at Peter
fremfor alt lagde Vægt paa at bevare sin Stilling ved den finske Bugt,
hvorhen han havde forlagt sit Riges Tyngdepunkt ved at grundlægge sin
nye Hovedstad St. Petersborg (1703). Ved Freden i Nystad (1721) beholdt
han da ogsaa Ingermanland, Estland, Livland og Viborg Len i Finland.
Fredens Kundgjørelse i St. Petersborg blev fejret ved store Fester. Paa
en Maskerade, som varede i flere Dage, var Peter overgiven og lystig
som et Barn: han dansede paa Borde og sang Viser. Det under Krigen
indstiftede Senat bad ham om at antage Kejsertitlen og Tilnavnet «den
Store.« Den begavede Taler og Reformven Biskop Feofan Prokopovits holdt
en Festprædiken, hvori han skildrede, hvorledes Folket fra Uvidenhedens
Mørke havde hævet sig til «Verdensberømmelsens Theater» og indtaget
Plads imellem «de politiske Folk.»

Det gamle Moskovien var blevet til det nye Rusland. Den store
Forandring var gjennemført paa en haard og vilkaarlig Maade ved en
Revolution fra oven: Peter den Store var overbevist om Nødvendigheden
af, at Folket maatte tvinges til sin egen Fordel. Modstanden drev ham
til yderlige Forholdsregler, og hans Arbejde var en stadig, ofte
fortvivlet Kamp mod Reaktionen. Begyndelsen skete strax efter Carens
Hjemkomst fra hans store Rejse til Udlandet og drejede sig først om det
rent ydre: Haaret og Dragten. Da de, der vilde lykønske ham, paa
russisk Vis knælede for ham, løftede han dem venlig op, men greb med
det samme en Sax og afklippede deres Skæg. I de højere Kredse forsvandt
Skæggene; dog tillod en Forordning af 1705 at bære Skæg imod at betale
en Sum af 30—100 Rubler. Allerede 1700 paabød en Forordning udenlandsk
Klædedragt. De før som Slavinder behandlede Kvinder fik en friere
Stilling, og i det hele søgte Peter at fjærne alt orientalsk
Væsen.Bojarernes gamle Raad havde mistet al Betydning; men 1711
indstiftedes et Senat paa 9 Medlemmer med udstrakt Myndighed. Da dets
Forretninger blev aldeles overvældende, oprettedes senere 9 Kollegier
for de enkelte Anliggender. Peter arbejdede med rastløs Iver paa at
forbedre Styrelsen og Retsvæsenet; men skjønt han med jærnhaard
Strænghed straffede bestikkelige Embedsmænd og uretfærdige Dommere, ja
endog truede sin Yndling Menshikov med Dødsstraf, hvis han ikke
forandrede sin Opførsel, lykkedes det ham ikke at udrydde de gængse
Misbrug. I Analogi med de andre Regeringskollegier indsattes 1721 en
Synode, som fik Overbestyrelsen af den russiske Kirke, efter at
Patriarkens Plads allerede i længere Tid havde været ubesat.

Peter den Store var to Gange gift: i sin første Ungdom med Eudoxia
Lapuchin, senere med Katharina, en simpel Livlænderinde, der var kommen
i Menshikovs Tjeneste. Eudoxia var bleven forskudt og indespærret i et
Kloster; hendes Søn Alexej blev slet opdraget og levede i Moskva i en
Kreds af Slægtninge og andre mod Peter og hans Reformer ilde stemte
Adelsmænd og Gejstlige. Medens Faderen var i uafbrudt Virksomhed for
sine store Planer og praktiske Formaal, fordybede Alexej sig i
Helgenhistorier og theologiske Undersøgelser. Mod Deltagelse i
Forretninger nærede han ligefrem Afsky, og oven i Kjøbet var han
drikfældig. Til en saadan Efterfølger skulde Peter den Store betro hele
sin møjsommelig opførte Bygning! Til en aaben Opposition manglede
Alexej Aand og Mod, men til sine Fortrolige ytrede han, at han efter
Faderens Død vilde omstyrte hans Værk. Imidlertid lod Peter ham dog
ægte en tysk Prinsesse, som ogsaa fødte ham en Søn, men faa Dage efter
døde (1715). Kort efter fødte ogsaa Katharina en Søn, og Peter havde nu
besluttet at udelukke Alexej fra Tronfølgen. Denne erklærede sigogsaa
villig til at gaa i Kloster; men Peter frygtede for, at denne
ufrivillige Tronfrasigelse efter hans Død vilde blive tilbagekaldt, og
begyndte at tænke paa at skaffe den ulykkelige Prins ud af Verden.
Medens han endnu betænkte sig herpaa, flygtede Alexej til Udlandet. Mod
Løfte om Straffefrihed, vendte han imidlertid frivillig tilbage; men
ligesom Peter 1698 efter sin Hjemkomst fra sin første Rejse havde
fældet Strelitserne, saaledes kom han nu (1718) tilbage fra en ny Rejse
til Vestevropa med den bestemte Hensigt at tilintetgjøre enhver
Modstand, der stod i Vejen for hans Reformarbejdes Opretholdelse. Det
var ikke saa meget den stakkels Prins, der syntes ham farlig; meget
mere gjaldt det hans Tilhængere. Alexej gav strax Afkald paa sine
Rettigheder, og Katharinas Søn udraabtes til Tronfølger; men den lovede
Tilgivelse knyttedes nu til den Betingelse, at Alexej ikke vilde fortie
nogetsomhelst med Hensyn til sine Raadgivere og Tilhængere, og nu
begyndte en frygtelig Straffedom med Pinsler og Henrettelser over
disse. Der fremlokkedes imidlertid ingen andre Tilstaaelser, end at man
havde ønsket Carens Død, længtes efter hans Søns Tronbestigelse og
udtalt sig i denne Retning i private Samtaler. Alexej selv tilstod i
Fængslet efter at have faaet 25 Knutslag, at han havde ytret for sin
Skriftefader, at han ønskede sin Faders Død, hvortil denne havde
svaret: «Gud vil tilgive dig; vi ønske ham alle Døden, fordi han
paalægger Folket saa svære Byrder.» Derefter blev Alexej dømt til
Døden; hvorledes han er død, er usikkert, sandsynligst er dog den
Beretning, at han er død i Fængslet som Følge af gjentagne Knutslag.

Aaret efter døde den nye Tronfølger, og Peter udstedte nu en
Forordning, som forbeholdt Kejseren Ret til for Fremtiden efter eget
Tykke at udnævne sin Efterfølger; men inden han fik truffet nogen
Bestemmelse, døde han i Januar 1725. Stormændene afde gamle Slægter
ønskede nu at sætte Peter den Stores Sønnesøn, den 9aarige Peter
Alexievits, paa Tronen og fjærne Katharina og de Mænd, der kun ved
Carens Gunst og Deltagelse i hans Reformarbejde havde hævet sig til
høje Stillinger. Den betydeligste af disse var Alexander Menshikov, som
havde været en af Peters Legekammerater, efter Leforts Død (1699) var
bleven hans bedste Ven og ved sin Handlekraft havde gjort sig
uundværlig for Caren, saa at denne, der ellers saa skaanselløst havde
straffet upaalidelige Embedsmænd, havde ladet ham slippe uagtet hans
umættelige Havesyge. Disse Mænd ilede med at faa Katharina udraabt til
Kejserinde, idet de beraabte sig paa, at Peter havde overdraget hende
Regeringen ved at lade hende krone. Menshikov blev under Katharinas
Regering Ruslands almægtige Herre, og da hun allerede døde 1727,
haabede han ogsaa at kunne bevare sin Magt, efter at den 11aarige Peter
den 2den var bleven udraabt til Kejser i Overensstemmelse med det
Testament, som Katharina efter Sigende havde efterladt. I dette
Testament hed det, at Regeringen skulde bestræbe sig for at faa den
unge Kejser formælet med en Datter af Menshikov. Skulde Kejseren dø
uden Arvinger, skulde Katharinas ældste Datter Anna, som var gift med
Hertug Karl Frederik af Holsten-Gottorp, og deres Efterkommere, og
efter dem Katharinas yngste Datter Elisabet være arveberettigede.

I de 4 første Maaneder af Peter den 2dens Regering øvede Menshikov et
despotisk Herredømme, medens han overlod de besværligere
Regeringsforretninger til Ministeren Ostermann, en tysk Præstesøn, der
havde været en af Peter den Stores bedste Embedsmænd. Men Menshikov var
uforsigtig nok til at opbringe den unge Kejser mod sig ved sit
hensynsløse Overmod, medens Fyrsterne Dolgoruki vandt hans Gunst ved at
smigre hans Lyst til Udsvævelserog vilde Jagter. Pludselig udstedte han
da en Ukas, i hvilken han forkyndte, at han fra nu af personlig vilde
overtage Regeringen; Menshikov blev fengslet og forvist til Sibirien,
hvor han døde 2 Aar efter. Ostermann fik Styrelsen, men søgte forgjæves
at paavirke den unge Kejser i god Retning. Han var i Hænderne paa
Dolgoruki’erne, som flyttede Regeringssædet tilbage til Moskva og
hadede St. Petersborg med hele Peter den Stores Værk. Den 14aarige
Kejser blev forlovet med den 17aarige Katharina Dolgoruki; men da døde
han pludselig i Januar 1730.

Næppe var Kejseren død, før end Stormændene forsamlede sig for at
raadslaa om Tronfølgen. Om Katharina den 1stes Testament var der ingen
Tale; men derimod valgte man Peter den Stores Broderdatter,
Enkehertuginde Anna Ivanovna af Kurland. Man foreskrev hende imidlertid
meget haarde Betingelser, bl. a. ikke at gifte sig og ikke at udnævne
nogen Efterfølger, samt i alle vigtige Anliggender at adspørge det høje
Raad, som skulde bestaa af 8 Medlemmer; endog Hæren skulde staa under
dette. At Enkehertuginden vilde underskrive enhver Betingelse, kunde
man vide, da hun, om hvis Tronfølge der aldeles ikke havde været Tale,
kun paa denne Maade kunde vinde Herredømmet; men med Rette skrev den
sachsiske Sendemand: «Naar hun først er kommen i Besiddelse af Tronen,
vil hun snart anslaa andre Strænge; thi hun har den lavere Adel paa sin
Side, og den begynder allerede at knurre over den Regeringsform, som
Stormændene ville indføre til deres egen Fordel. De have skudt over
Maalet; thi saa berettiget ogsaa det Forsøg er, at afskaffe visse i den
suveræne Magt liggende Misbrug, saasom en hel Nations Afhængighed af en
Yndlings Luner og Raseri, saa er den lavere Adel dog ikke uden Grund
mistroisk mod Stormændenes Forehavende. Stormændene, sige de, foregive,
at de ville omhugge Despotismenfra Roden af og holde den i Skranker ved
et Raad af deres Midte; men ville de ikke selv bemægtige sig Rigets
Tøjler, og hvo indestaar os for, at vi ikke i Stedet for én Hersker faa
ligesaa mange Tyranner, som Raadet tæller Medlemmer, og at vi ikke ved
deres Udsugelser endnu hundrede Gange værre blive gjorte til Slaver? Vi
have ingen faste Love, til hvilke dette Regeringsraad kunde være
bundet, og naar det selv laver Lovene, kan det ogsaa hvert Øjeblik
bryde dem, og Rusland bliver en Røverkule.»

Det gik da ogsaa, som den indsigtsfulde Sendemand havde forudset:
aldrig saa snart var Anna kommen til Moskva, før end 800 Adelsmænd og
Officerer flokkede sig om Kejserinden og tilbød hende Souveræniteten.
Hun modtog med Glæde Tilbudet, de indbyrdes uenige Stormænd opgav deres
Forsøg paa at tilrive sig Magten, og Anna sønderrev med egen Haand den
Forsikring, hun havde afgivet før sin Afrejse fra Kurland.
Dolgoruki’erne blev forviste og berøvede det store Bytte, de havde
tilranet sig; Annas Yndling, Kurlænderen Biron, blev Ruslands
Behersker; Styrelsen blev overdraget til et Gehejme Kabinets-Konseil
paa 3 Medlemmer, blandt hvilke Ostermann blev den ene raadende; Senatet
fik ingen Betydning. Residensen flyttedes igjen til St. Petersborg, og
hele den udøvende Magt kom i Hænderne paa Tyskere. Blandt disse var
Feltmarskalk Münnich, som udmærkede sig i de to Krige, der blev førte
under Annas Regering: den polske Tronfølgekrig (1733—35) og en Krig mod
Tyrkerne (1736—39). I den første satte russiske Tropper August den 3dje
af Sachsen paa Tronen, og Polen var fra nu af aldeles afhængigt af
Rusland. I Tyrkekrigen havde Russerne stor Fremgang; men ved Freden i
Belgrad beholdt de af deres Erobringer kun Asov med sløjfede
Fæstningsværker.

Biron, som imidlertid havde ladet sig vælge til Hertug af Kurland,
havde gjort sig almindeligforhadt ved sin despotiske Regering, men
havde ikke kunnet forhindre, at Kejserinden bestemte sin Søsterdatter
Anna til sin Tronarving og giftede hende med den svage Hertug Anton
Ulrik af Braunschweig. I dette Ægteskab var der netop født en Søn Ivan,
da Anna Ivanovna døde i Oktober 1740, og det spæde Barn blev nu udraabt
til Kejser, ikke under sin Moders, men under Birons Formynderskab. Men
allerede 3 Uger efter blev Biron styrtet af Münnich, og Hertuginde Anna
blev Regentinde. Biron blev forvist til Sibirien, og Münnich blev
Førsteminister; men heller ikke han beholdt Magten mere end et Par
Maaneder, og Splid imellem Ministrene indbyrdes og imellem Regentinden
og hendes Mand berøvede Regeringen, der desuden hadedes som fremmed, al
Anseelse. Mere populær var derimod Peter den Stores Datter Elisabet,
som hidtil havde ført et usædeligt Liv i Omgang med simple Folk og var
bleven behandlet paa en foragtelig Maade af Regentinden. Da denne var
østerrigsk-sindet, men Frankrig stod i Begreb med at paaføre Østerrig
Krig, havde den franske Sendemand forsynet Elisabets Livlæge Lestocq
med Penge til at vinde Prinsessen Tilhængere, og bevæget af Lestocq
begav hun, der var altfor lad til af egen Drift at stræbe efter Kronen,
sig i Natten den 5te—6te December 1741 til en Kaserne, hvor 200
Soldater strax sluttede sig til hende. Ledsaget af dem fængslede hun
Regentinden med hendes Mand og Søn, Münnich, Ostermann og nogle andre,
især Ikke-Russere, uden at møde mindste Modstand, og om Morgenen blev
hun udraabt til Kejserinde. Den 1 1/2 Aar gamle Kejser blev adskilt fra
sine Forældre og indespærret i et Fængsel; Forældrene forvistes til en
øde Egn ved det hvide Hav.

I 20 Aar var det store Rige derefter givet til Pris for en letfærdig
Kvindes Luner, og Styrelsen blev selvfølgelig saa slet som muligt. De
to dygtigeMinistre: Ostermann og Münnich tillige med de andre, som de
nye Magthavere vilde skille sig af med, blev dømte fra Livet, men
benaadede paa Retterstedet og sendte til Sibirien. Elisabet roste sig
af, at hun ikke fældede Dødsdomme; men paa en blot Angivelse af et
misbilligende Ord om hendes Levevis blev Mænd og Kvinder ofte pidskede,
ja Tungen blev revet ud af Halsen paa dem. Den betydeligste Statsmand
under Elisabets Regering var Bestushev; men han var en samvittighedsløs
Intrigant, som søgte at sikre sig ved at faa Kejserinden hemmelig gift
med en af hendes Elskere, en simpel Kosak, der blev Greve og Ridder af
de højeste Ordener, medens alle de Soldater, som først havde sluttet
sig til hende, med største Frækhed kunde optræde som Herrer. Til
Tronfølger valgte Elisabet sin Søstersøn Karl Peter Ulrik af
Holsten-Gottorp og giftede denne jammerlige Prins med den højt begavede
Katharina af Anhalt-Zerbst. Sin Interesse for det gottorpske Hus viste
hun ogsaa ved at skaffe Biskoppen af Lübeck, Adolf Frederik, af
Gottorpernes yngre Linie, Tronfølgen i Sverige, idet hun under denne
Betingelse lod Svenskerne, der letsindigt havde begyndt en Krig med
Rusland, slippe med Afstaaelsen af et lille Stykke af Finland. Til
Deltagelse i Syvaarskrigen blev hun nærmest tilskyndet af sit Had mod
Frederik den 2den, der havde omtalt hende paa en spottende Maade.

Ved Elisabets Død i Januar 1762 besteg Karl Peter Ulrik Tronen under
Navnet Peter den 3dje. Hans første Regeringshandlinger syntes at
betegne et stort Fremskridt: 20,000 forviste blev kaldte tilbage fra
Sibirien, bl. a. de gamle Dødsfjender Münnich og Biron (Ostermann var
død i Landflygtigheden), Torturen blev afskaffet, Handelsmonopoler
ophævedes o. s. v. Men snart vakte Peter almindelig Harme ved den
Brutalitet, han viste mod anseteEmbedsmænd og særlig mod Kejserinden,
ved sin Foragt mod russiske Sæder og Skikke, ja endog mod den russiske
Kirke, som havde befundet sig vel under Elisabets Regering, men nu blev
truet med Reformer og Inddragelse af dens store Godser, ved sin
Forkjærlighed for alt Tysk, især for sine gottorpske Slægtninge, ved
Indførelsen af preussisk Exercits, som han endog tvang fornemme gamle
Mænd til at deltage i, og i det hele ved sin uværdige drengeagtige
Optræden. Den pludselige Overgang fra Krig med Preussen til Forbund med
den af Peter forgudede Frederik den 2den og Tilbagegivelsen af alle
Erobringer maatte være i høj Grad stødende for den russiske
Nationalfølelse, ligesom Planen til en Krig mod Danmark i gottorpsk
Interesse var meget upopulær. Medens Peter saaledes foretog det ene
ukloge Skridt efter det andet, havde Katharina allerede længe bestræbt
sig for at vinde Russernes Kjærlighed, og da hun nu saae sig selv
truet, satte hun i Juli 1762 den Revolution i Værk, som med Lethed
gjorde hende til Ruslands Herskerinde. Faa Dage efter sin Afsættelse
blev Peter den 3dje myrdet i Fængslet af nogle Officerer under Anførsel
af Alexej Orlov, en Broder til Katharinas Elsker Gregorius Orlov, uden
at dog Kejserinden synes at have haft nogen Del i Mordet. Med endnu
mindre Ret har man beskyldt hende for at have foranstaltet den unge
Kejser Ivans Mord. Fra sin spæde Barndom var denne i over 20 Aar holdt
indespærret i et Statsfængsel, og hans Fangevogtere havde faaet
Instruktion om, at de skulde dræbe den ulykkelige, som var svækket paa
Sjæl og Legeme, hvis der skulde blive gjort Forsøg paa at befrie ham.
Da nu et Par Officerer med deres Mandskab i Aaret 1764 gjorde et Angreb
paa Fængslet, blev han dræbt af sine Vogtere.

Siden Peter den Stores Død havde 4 Kvinder hersket over Rusland; men
ingen af dem havde væreti Besiddelse af nogen Dygtighed, og den fjerde
havde været et simpelt Fruentimmer af den laveste Slags; men nu havde
Rusland faaet en Herskerinde, som ved Aand og Kraft ragede højt op over
almindelige Kvinder og ikke lod sin Svaghed for smukke og elskværdige
Mænd faa nogen Indflydelse paa Statsstyrelsen. Efter at hun i en Række
af Aar havde været smeddet sammen med en Mand, for hvem hun ikke kunde
nære nogen anden Følelse end Foragt, og havde maattet ydmyge sig for
den mistænksomme Kejserinde Elisabet, saae hun sig pludselig i
Besiddelse af en uindskrænket Magt. Men hun benyttede den med en i
Rusland ukjendt Mildhed og vandt ved sin Elskværdighed sine Omgivelsers
Hjærter. Begejstret for den franske Filosofis humane Grundsætninger
stillede hun sig den Opgave, at gjøre dem gjældende i den russiske
Lovgivning og at udbrede Oplysning gjennem offentligt Undervisnings- og
Opdragelsesvæsen. For en Lovkommission, sammensat af talrige
Repræsentanter for alle Stænder, der sammenkaldtes 1767, tryktes en
udførlig Instrux, der for største Delen var forfattet af Kejserinden
selv; men den praktiske Udførelse af disse liberale Ideer stødte paa
saa mange Vanskeligheder, at Katharinas Interesse for denne Sag snart
kølnedes, og Kommissionen udrettede ikke stort. Derimod vedblev hun
hele sit Liv igjennem at interessere sig varmt for Skolevæsenet og
optraadte selv som Forfatterinde baade i Bøger og Tidsskrifter.

Dog hvad kunde al Oplysning og absolut Statsmagt formaa lige overfor
den umaadelige Vanskelighed, at opbygge et civiliseret, efter
vestevropæisk Forbillede ordnet Samfund af det russiske Riges raa
Elementer? Modsætningen fremtraadte navnlig i Pugatshevs Opstand
(1773). Den udgik fra Kosakkerne, men udviklede sig til en almindelig
Rejsning af den lavere Befolkning i det sydøstlige Rusland: undertrykte
Bønder, deserterede Soldater, fanatiskeRaskolniker, flygtede
Forbrydere, mishandlede og forbitrede Tartarer. Pugatshev udgav sig for
Kejser Peter den 3dje, der skulde være undsluppen fra Fængslet, og hvem
man tillagde den Hensigt at ville befrie Bønderne fra Adelens
Herredømme. En Mængde Godsejere myrdedes, og der blev begaaet de
forfærdeligste Voldsgjerninger; men 1774 fik Hæren Bugt med Opstanden:
Pugatshev blev udleveret af sine egne Folk og henrettet. Katharina
jublede over, at al den Raahed og Umenneskelighed vilde høre op, som
«gav Rusland Udseendet af at være 2—3 Hundredaar tilbage for det øvrige
Evropa.» At vinde Anerkjendelse i Vestevropa laa hende særlig paa
Hjærte, og hun stod i stadig Brevvexling med de franske Forfattere.

Formaalet for Katharinas ydre Politik var at hæve Rusland fra den
ydmygende Stilling, det store Rige havde indtaget under de to
foregaaende slette Regeringer, til en Magt af første Rang, som kun
skulde tage Hensyn til sin egen Fordel, og hun gjennemførte dette
Forsæt med hensynsløs Dygtighed. Hun ledede selv den udenlandske
Politik og afgjorde de vigtigste Spørgsmaal ved personlig Forbindelse
gjennem en livlig Brevvexling først med Frederik den 2den fra 1762 til
1780, senere med Josef den 2den fra 1780 til 1790. Først gik det ud
over Polen, som blev en Vasalstat af Rusland, idet Katharina satte sin
fordums Elsker Stanislaus Poniatovsky, som havde været Sendemand i
Rusland, paa den polske Trone og op traadte som Beskytterinde for sine
Trosfæller og i det hele for Dissidenterne mod den romersk-katholske
Statskirke, en Rolle, som paa én Gang kunde skaffe hende Anerkjendelse
hos den græske Kirke i Rusland og Frankrigs Filosofer. Samtidig var hun
bleven enig med Frederik den 2den om at bevare Polens forældede
Forfatning, som gjorde det til et let Bytte for Nabomagterne. Ved den
første Deling af dette ulykkeligeLand (1772) fik Katharina hvad Polen
endnu havde tilbage af Hviderusland (2000 Kvm. med 1,800,000 Indb.)

Imidlertid havde hun ogsaa ført Krig med Sultanen, som havde blandet
sig i de polske Anliggender, og vandt ved Freden i Kutshuk-Kajnardshi
(1774) store Fordele. Tatarerne paa Krim blev erklærede for uafhængige
af Tyrkiet; men da Russerne blev Herrer over Fæstninger i deres Land og
alle de omliggende Landstrækninger, blev de i Virkeligheden afhængige
af Rusland. Dernæst betingede Rusland sig fri Udøvelse af den kristne
Religion og flere andre Sikkerheder for Moldau og Valakiet og
erhvervede sig derved Ret til Indblanding i det tyrkiske Riges indre
Forhold. Men det heldige Udfald af den første Tyrkekrig var for
Katharina kun en Opmuntring til at skride videre frem paa sin Bane. Da
hendes Søn Povl i Aaret 1779 fik sin anden Søn, lod hun ham kalde
Konstantin, gav ham en græsk Amme ligesom senere græske Legekammerater
og lod slaa en Medaille, som forestillede Sofiekirken i Konstantinopel
og det sorte Hav, hvorover der opgik en Stjærne: det var aabenbart
hendes Mening, at Konstantin en Gang skulde blive græsk Kejser. 1783
bemægtigede Generalguvernøren i Sydrusland, hendes tidligere Elsker, nu
højt betroede Raadgiver, Fyrst Potemkin, sig Krim, og samme Aar gav den
af Mohammedanere omgivne kristne Fyrst Heraklius af Georgien sig under
russisk Beskyttelse. 1787 gjorde Katharina en Rejse til de nyerhvervede
Lande ved det sorte Hav og besøgte navnlig sin nye Fæstning Kerson og
sin nye Krigshavn Sevastopol. Med Kejser Josef, som her besøgte hende,
aftalte hun et fælles Erobringstog mod Tyrkiet, og tirret til det
yderste erklærede Sultanen Krig.

Potemkin erobrede Fæstningen Otshakov (1788), og Katharina nærede store
Planer om at rejse sine Trosfeller paa den græske Halvø mod deres
tyrkiske Herrer; men store Hindringer stillede sig i Vejen forhendes
Forehavende. Gustav den 3dje af Sverige erklærede Rusland Krig,
Preussen og England optraadte paa en truende Maade mod de to
Kejserhoffer, Østerrigerne vare uheldige i deres Krigsførelse, og da
Josef den 2den døde (1790), trak de sig tilbage fra deres Forbund med
Rusland. Katharina sluttede derfor Fred baade med Sverige og Aaret
efter med Tyrkiet. Mod Sverige blev Grænserne uforandrede; Tyrkerne
maatte afstaa Landet øst for Dnjepr og anerkjende Krims Indlemmelse i
Rusland; men disse ringe Fordele kunde ikke opveje de store Tab i Blod
og Penge; det var især fra denne Tid, at Papirspenge uden tilsvarende
Valuta i Sølv begyndte at oversvømme Rusland.

Medens Katharina var optaget af sin dobbelte Krig, gjorde Polakkerne et
Forsøg paa at befrie sig fra deres ydmygende Afhængighed af Rusland.
Efter Aftale med den preussiske Regering gav de sig en ny Forfatning og
gjorde Polen til Arverige, som efter Kongens Død skulde tilfalde det
sachsiske Hus; men Katharina vilde ikke tillade nogen Reform i den til
Undergang indviede Stat. Russiske Tropper rykkede ind i Polen, en
Konføderation af polske Adelsmænd protesterede mod den nye Forfatning,
og den russiske Sendemand blev uindskrænket Herre i Warschau. I Stedet
for at understøtte Polen fandt Kong Frederik Vilhelm den 2den af
Preussen det fordelagtigere at dele Byttet med Rusland, og russiske
Vaaben og russiske Penge fik en polsk Rigsdag sammenkaldt, som maatte
godkjende Voldsgjerningen (1793). Rusland fik ved denne anden polske
Deling 4500 Kv. m. med 3 Mill. Indb., Preussen fik et Stykke Land, som
svarede til det nuværende Posen. En Opstand af Polakkerne under
Kosciusko førte til den tredje Deling (1795), ved hvilken Rusland fik
over 2000 Kv. m., som Katharina kunde rose sig af, ligesom ved de
tidligere Delinger, gammelrussisk eller lithauisk Land,medens Østerrig
og Preussen havde taget de nationalpolske Lande. Ogsaa Kurland blev
indlemmet i Rusland.

Ved Katharinas Død i November 1796 besteg hendes Søn Povl Tronen.
Kejserinden havde næret meget ringe Tanker om hans Dygtighed, og
Forholdet mellem Moder og Søn havde været daarligt. Hun havde
utvivlsomt ogsaa bestemt at udelukke ham fra Tronen til Fordel for hans
ældste Søn Alexander, hvis Opdragelse hun havde ledet, og som hun ansaa
for skikket til at fortsætte hendes Værk. Men Døden overraskede hende,
inden hun havde udtalt sin Vilje, og et skriftligt Testament blev efter
hendes Død af Vicekansleren, til hvem det var betroet, overgivet til
Povl, som lønnede ham rigeligt og ophævede Peter den Stores Forordning,
hvorefter Kejseren frit skulde kunne udvælge sin Efterfølger: fra nu af
indførtes en lovlig Arvefølge efter Førstefødselsretten i den mandlige
Linie. I sin Bedømmelse af Povl havde den kloge Katharina ikke taget
fejl, og den Tvang, han saa længe havde været underkastet, havde gjort
ham desto mere grisk efter at udøve det despotiske Herredømme, der nu
var tilfaldet ham. Allerede Katharina havde hadet den franske
Revolution og fordret en royalistisk Ed af de Franskmænd, der opholdt
sig i Rusland, men samtidig havde hun vedligeholdt sin Forbindelse med
de franske Videnskabsmænd og Skjønaander og taget Republikaneren
Laharpe til Opdrager for Storfyrsterne Alexander og Konstantin. Povl
begyndte derimod sin Regering med at tilbagekalde alle russiske
Undersaatter fra Udlandet, paabød derpaa en yderlig stræng Censur og
forbød runde Hatte og lange Buxer; Ordet «Revolution» maatte ikke
engang anvendes i astronomisk Betydning. Det mindste Skin af Ulydighed
kunde sætte ham i det voldsomste Raseri og straffedes med Knuten eller
Forvisning til Sibirien. Derimod gav han 14,000 Polakker, som
Katharina41 havde forvist, Friheden tilbage, ligesom han over hovedet
fandt Behag i at omstyrte, hvad hun havde forordnet. Endog gavnlige
Forandringer ble v foretagne paa en Maade, som vakte Forbitrelse,
saaledes Af skaffelsen af forskjellige Misbrug ved Hæren. Katharina
havde med Tilfredshed set Preussen og Østerrig spilde deres Kræfter paa
Kampe mod det revolutionære Frankrig: selv havde hun benyttet Lej
ligheden til desto lettere at kunne udføre sine Planer mod Polen. Povl
fandt derimod Behag i at optræde som Fører for den evropæiske Reaktion,
understøttede Emigranterne og sendte som Deltager i den anden Koalition
mod Frankrig den energiske Suvurov til Italien. Kort i Forvejen havde
han givet den gamle General en offentlig Tilrettevisning, fordi han
havde tilladt sig Afvigelser fra de nye Krigsreglement, som var
indrettet efter preussiskMønster. Efter sine Sejre i Italien blev
Suvurov ophøjet til Fyrste og Generalis simus; men da han kom tilbage
til St. Petersborg, faldt han pludselig i Unaade hos den überegnelige
Kejser; den gamle Kriger og sig det meget nær og døde faa Dage efter.
Misfornøjet med sine Allierede trak Kejser Povl sig tilbage fra
Koalitionen og vendte sin Harme mod England. Fornyelsen af den væb nede
Nevtralitet med Danmark og Sverige førte til Englændernes Angreb paa
Kjøbenhavn den 2den April 1801; men da de Danske ofrede deres Blod for
det Forbund, som Povls hensynsløse Færd havde forvandlet til en Krig
mod England, havde Russerne allerede skilt sig af med den Despot, hvis
Luner de ikke længere vilde fmde sig i: han myrdedes i Natten den 23de
—24de Marts. De Sammensvorne havde faaet den 24aarige Alexander til at
tro, at han selv blev truet af Faderen, og til at give sit Samtykke til
hans Afsættelse, dog under Forbehold af, at hans Liv skulde skaanes.
Morderne blev imidlertid ikke straffede, til Dels endog forfremmede til
højere Stillinger. Ligesom42 ved Peter den 3djes Mord havde man anvendt
det eneste i Rusland mulige Middel mod et for Landets Velfærd og de
enkeltes Sikkerhed truende Despoti. Alexander den iste besad baade Aand
og Hjærte, men vaklede imellem en umaadelig Attraa efter at spille en
glimrende Rolle og en ængstelig Mistro til sin egen Kraft og Evne. Han
var i høj Grad be vægelig og lod sig paavirke i de mest modsatte Ret
ninger, saa at han fra liberale Grundsætninger kunde gaa over til de
mest konservative og til religiøs My sticisme. I det aabne Brev, hvori
han forkyndte sin Tronbestigelse, erklærede han, at han vilde regere «i
sin vise Bedstemoder, den store Kejserinde Katharinas Aand». Han
begyndte da ogsaa sin Regering med at ophæve «den hemmelige
Expedition», en Politi- myndighed, som ikke var bunden til nogen Lov,
og at frigive alle dem, som uden Lov og Dom vare for viste eller
fængslede, indsatte et Rigsraad, for hvilket alle vigtige Anliggender
skulde forelægges, lettede i høj Grad Pressetvangen og tilbagekaldte
Povls tryk kende Forordninger. Fuld af Iver for at fremme sit Riges
Udvikling i alle Retninger iværksatte han en Mængde Forbedringer,
grundede nye Universiteter, bl. a. et tysk i Dorpat og et polsk i
Vilna, hævede Odessa til en betydelig Handelsplads, især ved Hjælp af
den dygtige Emigrant, Hertugen af Richelieu, og anlagde tyske Kolonier
i Sydrusland. Da hverken det nye Rigsraad eller Senatet
tilfredsstillede hans rastløse Virksomhed, tabte de snart deres
Betydning, og Kejseren afgjorde de vigtigste Anliggender i en snævrere
Kreds af unge Venner. De vigtigste af disse vare Novosiltsov, som havde
tilbragt 4 Aar i England og sværmede for engelske Indretninger, og
Polakken Fyrst Adam Czartoryski, der blev Udenrigsmmister og som
Curator for Universitetet i Vilna gjorde det polske Sprog herskende i
hele Vestruslands Skoler. I de 4 første Aar af sin Regering holdt
Alexander43 Fred baade med England og Frankrig; men det varede ikke ret
længe, før end Napoleons voldsomme og de spotiske Handlinger vakte hans
Harme, og da han krævede en tilfredsstillende Erklæring over det Brud
paa Folkeretten, som Napoleon havde gjort sig skyldig i ved Hertugen af
Enghiens Bortførelse, kom det til et Brud imellem de to Kejsere (1804).
Novosiltsov blev sendt til England, og Alexander erklærede i de
Instruktioner, han medgav ham, at England og Rus land i Forening burde
træde i Skranken for alle af Frankrig undertrykte Folks Selvstændighed
og Velfærd og, naar de havde befriet dem, udrydde alle tid ligere
Misbrug og sikre «Friheden». Ogsaa i selve Frankrig mente han, at
Folket efter at have fordrevet sin despotiske Hersker selv skulde
vedtage sin Re geringsform. Mod disse ideale Planer gjorde Pitt, den
engelske Regerings Hoved, praktiske Indvendinger, og bygget paa disse
kom Forbundet i Stand (1805). Men efter at Russerne vare blevne slaaede
Østerrigs, Aaret efter som Preussens Allierede, gik Alexander ved
Freden i Tilsit (1807) pludselig over fra den ene Yderlighed til den
anden. Kort i For vejen havde han skrevet til Kongen af Preussen: «Lad
os forene os snævrere end nogensinde og blive trofaste mod Ærens
Grundsætninger og overlade Re sten til Forsynet!» og med Taarer i
Øjnene havde han sagt til den ulykkelige Konge: «Ikke sandt, ingen af
os to falder alene, enten begge tilsammen eller ingen af os?» Faa Dage
efter undertegnede han en Vaabenstilstand mellem Rusland og Frankrig, i
hvilken det udtrykkelig var bestemt, at den ikke gjaldt for Preussen.
Alexander var bleven fuldstændig modløs, han maatte opgive sine Planer
om at optræde som Frihedens Beskytter, og da nu Napoleon ved en per
sonlig Sammenkomst smigrede hans Forfængelighed og forestillede ham, at
han handlede imod Ruslands Interesse ved at opofre sig for de tyske
Magter,44 medens et Forbund med Frankrig vilde yde ham de største
Fordele: det fælles Herredømme over Evropa og uindskrænket Lejlighed
til at udvide sit Rige paa Sveriges og Tyrkiets Bekostning, — saa lod
han sig pludselig forvandle fra Folkerettens Forsvarer til For
bundsfælle af den Voldshersker, han hidtil havde hadet, men nu
beundrede. Ja han tog endog imod et Stykke Land paa 200 Kv. m., som det
sønderlemmede Preussen maatte afstaa. Napoleon havde givet Alexander
Anvisning paa Erobringer fra Sverige og Tyrkiet. Da Sverige ikke vilde
slutte sig til Fastlandssystemet, som skulde ude lukke England fra
Forbindelse med Evropas Fastland, erobrede Russerne Finland (1808) og
beholdt det, dog som et eget Storfyrstendømme, ved Freden i Frede
rikshamn (1809). Lige over for Tyrkiet, som 1806 havde begyndt Krig
imod Rusland, aftalte de to Kej sere, at, hvis Porten ikke antog
Frankrigs Mægling, vilde de forene sig om «at unddrage alle Provinser
af det osmanniske Rige undtagen Konstantinopel og Rumilien fra
Tyrkernes Aag». Men den franske Mægling blev snarere til Fordel for
Tyrkerne end for Russerne, og det viste sig snart, at Napoleon siet
ikke vilde fremme Alexanders Planer mod Tyrkiet. Efter en lang
Vaabenstilstand og en siet ført Krig fik Rus serne først i Efteraaret
1811 større Fremgang; men nu indtraadte Bruddet imellem Frankrig og
Rusland, de russiske Tropper maatte hjemkaldes til Forsvaret for deres
Fædreland, og i 1812 sluttedes Freden i Bukarest, hvorved Tyrkerne
maatte afstaa Bessarabien. Forbundet mellem Alexander og Napoleon havde
ikke kunnet bestaa længe: allerede 1809 følte Alex ander sig ilde
berørt ved, at Storhertugdømmet War schau, der var dannet af de polske
Lande, som Preussen havde maattet afstaa ved Freden i Tilsit, forøgedes
med et Stykke polsk Land, som Østerrig aftraadte, saa at det saae ud,
som om der skulde45 gjenoprettes et af Rusland uafhængigt Kongerige
Polen; selv nærede han lige fra sit Ungdomsvenskab med Czartoryski
Planen om at forene alle tidligere polske Lande til et med Rusland ved
Personal-Union for bundet Kongerige. Da dernæst Fastlandsspærringen
blev altfor trykkende for Ruslands Handel, løsnede Alexander dens
Baand, medens han forbod Indfør selen af franske Manufakturvarer for at
ophjælpe de russiske Fabriker. Men især saarede Napoleon ham ved at
indlemme Oldenburg, hvis Fyrstehus var en yngre Linie af det
gottorpske, i det franske Monarki, uagtet det stred imod
Tilsiterfredens Bestemmelser. Det kom saaledes til Krig (1812):
Alexander kaldte sit Folk til Kamp for «det hellige Rusland», og Na
poleons Angreb mislykkedes fuldstændig. Russerne trængte som Befriere
frem mod Vest, og Bourbon'erne blev gjenindsatte i Frankrig. Paa
Wienerkongressen opstod der Strid mellem de sejrrige Stormagter om
Landenes Fordeling, og imod Alexanders Plan om Polens Gjenoprettelse
rejste der sig ogsaa stærk Mod stand i Rusland. Afstaaelsen af
Vestrusland til det nye Rige, som skulde have sin egen Konstitution,
opgav Kejseren derfor, og af Storhertugdømmet War schau maatte han
overlade Posen til Preussen; af Resten dannede han «Kongeriget Polen».
Efter at Krigen var endt, vilde Alexander skabe en ny evropæisk
Folkeret og grundlægge en Fredens og Lyksalighedens Tidsalder. Navnlig
paavirket af den kristelige Filosof Frants Bader og den sværmeriske
Baronesse Kriidener, der i ham saae «Verdens hvide Engel» i Modsætning
til «den sorte Engel» Napoleon, stiftede han i Forbindelse med Kejseren
af Østerrig og Kongen af Preussen «den hellige Alliance», ved hvilken
de tre Fyrster lovede «at gjøre den kristelige Religions Lærdomme,
Retfærdighedens, Kjærlighedens og Frelsens Lærdomme, til den eneste
Rettesnor for deres Handlinger, saa vel i Styrelsen af deres Stater46
som i deres Forhold til andre Regeringer.» De for pligtede sig til «i
Overensstemmelse med den hellige Skrifts Ord, som byde alle Mennesker
at betragte hverandre som Brødre, at forblive forbundne ved et
uopløseligt Broderskabs Baand, og, da de betragtede sig som
Familiefædre i Forhold til deres Undersaatter og Armeer, at styre dem i
samme Broderlighedens Aand.» De vilde «yde hinanden gjensidige
Tjenester og betragte sig som Medlemmer af en og samme kristelige
Nation, ligesom de tre Fyrster anse sig som beskikkede af Forsynet til
at regere tre Grene af samme Familie.» Denne Overenskomst blev under
skrevet af de tre Fyrster den 26de September 1815, af Kejser Frants,
efter at han havde spurgt sin Mi nister Metternich til Raads, og denne
havde erklæret den for «Ordskvalder». Senere opfordredes alle re
gerende Fyrster til at tiltræde Alliancen med Und tagelse af Sultanen
og Paven, og de gjorde det ogsaa alle; kun Prinsregenten af England
erklærede, at han efter det britiske Riges Forfatning ikke kunde under
skrive en saadan rent personlig Overenskomst, skjønt han var enig med
dens Grundsætninger. Den hellige Alliance forvandlede sig imidlertid
allerede faa Aar efter fra et paa Kristendommen bygget Broderskab
mellem Fyrsterne til et Forbund mellem Stormagterne, som traf Aftale om
at gjøre sig til en fast politisk Domstol for hele Evropa, og
Alexanders taagede libe rale Ideer afløstes af Metternichs praktiske og
abso lutistiske Planer. Efter at Kejser Alexander var vaagnet af sin
korte Drøm om at dele Herredømmet over Evropa med Napoleon, havde han
fundet Behag i at optræde som den lovlig ordnede Friheds Forkæmper, og
lige som han havde tvunget de franske Bourbon'er til at udstede et
«Charte» for deres gjenvundne Rige, hvis yderligere Beskæring han havde
hindret, saaledes havde han ogsaa i Wien virket til, at de tyske
Stater47 skulde faa «landstænderske Forfatninger», og endelig havde han
givet sit Kongerige Polen en Konstitution med to Kamre. Mindre
tilfredsstillet blev han ved Forholdene i selve Rusland. Efter Freden i
Tilsit og det pludselig indtraadte Fjendskab med England havde
Novosiltsov trukket sig tilbage, og i det hele ophørte Alexanders
Ungdomsvenners Indflydelse. Det havde vist sig, at deres velmente
Reformer ikke havde baaret nogen Frugt: de havde ofte været overilede
og havde ikke kunnet overvinde Aarhundreders Misbrug; tvært imod havde
Bedrageri og Underslæb taget Overhaand, og Universiteternes Høresale
stod tomme. Den, der i de følgende Aar havde størst Indflydelse, var
Michael Speransky, en Søn af en fattig Landsbypræst, som med udmærket
Dygtighed øvede en alt omfattende Virksomhed. Speransky udkastede en
stor Plan til Rigets og dets Forfatnings fuldstændige Omdannelse:
Kejseren billigede den, men holdt den hemmelig og vilde lade Reformerne
enkeltvis træde i Live. Den første Reform gik ud paa at forbedre
Embedsstanden: hidtil havde aldeles uvidende Skrivere blot i Følge
deres Anciennitet og Hofembedsmænd i Følge deres Rang kunnet rykke op
til de højeste Embeder; men nu forordnedes det, at ingen fra den 9de
Rangklasse kunde befordres til den Bde, som gav arvelig Adel, uden
først at have underkastet sig en Examen, der beviste, at han med
tilstrækkeligt Udbytte havde be søgt et Universitet. Dernæst nyskabtes
Rigsraadet og Ministerierne, og der blev gjort Forsøg paa at bringe
Orden i Finansvæsenet; men da nye Skatter blev nødvendige, blev
Speransky meget forhadt, og dette Had mod en Mand, der havde hævet sig
fra den ringeste Stand, og om hvem man vidste, at Liv egenskabets
Ophævelse var Hjørnestenen i den af ham tilsigtede Reformplan, førte i
Aaret 1812 til hans Fald. Kejser Alexander lod sig lokke til at fæste
Lid til nogle aldeles ugrundede og urimelige Bag48 vaskelser, som udgik
fra nogle af Speranskys Fjender, bl. a. Gustav den 3djes tidligere
Yndling Armfelt, der havde forladt Sverige efter Gustav den 4des Fald
og var traadt i russisk Tjeneste. Kejseren, som var i en meget nedtrykt
Stemning under sin Ængstelse over Napoleons truende Angreb, blev dybt
rystet ved den Mands «Utaknemlighed», hvem han havde skjæn ket sin hele
Tillid, og selv efter at han havde erkjendt sin Fejltagelse, troede han
at maatte opofre Speransky for det almindelige Had; han forviste derfor
sin bedste Støtte. 1816 blev Speransky igjen udnævnt til Gu vernør; men
Alexander kunde ikke bekvemme sig til at tilstaa sin Uret ved at
gjenindsætte ham i hans Stilling. En uheldig Modsætning til den
højtbegavede, bramfri Speransky dannede den Mand, som efter hans
Forvisning fik en eneraadende Indflydelse paa Kejser Alexander, den
udannede og brutale Araktsheyev. Kej seren havde paa ingen Maade
opgivet sine liberale Ideer og viste i det hele taget stor Mildhed; men
Regeringsforretningerne vare blevne ham i høj Grad byrdefulde, især
fordi han blev mere og mere pirrelig. Han vilde ganske i Almindelighed
angive det Maal, som hans Reformplaner skulde naa, uden at han taalte
nogen Modsigelse; Planerne skulde derpaa, ud arbejdede efter hans
Ønske, atter forelægges ham, og han traf derefter sin Afgjørelse.
Fremfor alt vilde han forskaanes for de løbende Forretningers Enkelt
heder; kun med de udenlandske Anliggender og Hæ rens taktiske
Uddannelse sysselsatte han sig stadig. I alle andre Sager maatte
Ministrene henvende sig til Araktsheyev, som saa i Korthed afiagde
Beretning om deres Foredrag saa godt, han kunde og vilde. Saaledes
skulde den frisindede Omdannelse af Rus land, som Kejseren tilsigtede,
sættes i Værk af en raa og stivsindet Despot, som ingen Sans havde for
den. Timevis, ja halve Dage maatte Ministrene vente49 i hans
Forværelse, inden det behagede den mægtige «Greve» at lade dem kalde.
Foruden Polens parlamentariske Forfatning, der skulde blive et
Forbillede for en tilkommende russisk, var Ophævelsen af Livegenskabet
den Sag, som mest laa Alexander paa Hjærtet. Men inden han skred til
dens Gjennemførelse i det øvrige Rige, gjorde han Begyndelsen med
Østersøprovinserne, hvor han mente, at den vilde møde mindst Modstand.
Dette viste sig ogsaa at være Tilfældet; men Fordelen blev meget
tvivlsom for Østersøprovinsernes Bønder. Vistnok ophævedes
Stavnsbaandet, og den estiske og lettiske Bonde blev personlig fri; men
med det samme for vandledes han fra arveberettiget Indehaver af en
Bonde gaard til Forpagter, og Riddergodsejerne beholdt Po litiet og til
en vis Grad Straffemyndigheden. Til Livegenskabets Ophævelse i hele
Riget blev der ud kastet Planer, men de kom aldrig til Udførelse. Thi
kort før Kongressen i Aachen (1818), hvor den ovenfor omtalte
Forvandling af den hellige Alliances Karakter indtraadte, fik Kejser
Alexander en Efterretning, som saarede ham dybt og bragte hans
bevægelige Sjæl til at forandre sin hele Aandsretning. Han erfarede
nemlig, at der i Rusland og navnlig i den russiske Hær havde dannet sig
hemmelige Selskaber, som nærede revolutionære Planer. Han havde hidtil
været overbevist om, at han ved sine frisindede Reformer havde vundet
almindelig Kjærlighed og Beundring, og nu saae han, at der netop hos
det Parti, hvis be rettigede Formaal han havde stræbt at
tilfredsstille, smeddedes Sammensværgelser imod ham. For hans levende
Fantasi antog disse hemmelige Selskaber en overdreven Skikkelse, og han
frygtede for at anstille Undersøgelser, der kunde aabenbare mere, end
han ønskede. Men fra nu af nærede han Mistro til Libe ralismen, under
hvilken han saa en djævelsk Ondskab skjult. De sørgelige Minder fra
hans Faders og50 Bedstefaders Mord bidrog ogsaa til at formørke hans
Sind. Hans udenlandske Politik fik nu ogsaa en aldeles forandret
Skikkelse. Han, som hidtil havde beskyttet de liberale Partier,
sluttede sig mere og mere til det østerrigske Kabinets konservative
Grund sætninger, og Metternich blev Lederen af den evro pæiske Politik.
Tidligere havde Alexander sværmet for at befrie de kristne Folk paa den
græske Halvø fra Mohamme danernes Herredømme; men da nu Grækerne gjorde
Opstand mod Tyrkerne, vilde han ikke understøtte «Oprørere». En Tid
lang saae det vistnok ud til, at det skulde komme til Krig imellem
Rusland og Tyrkiet; thi Tyrkerne, som vare overbeviste om, at Russerne
hemmelig ophidsede og understøttede deres Trosfæller, optraadte paa en
saa udæskende Maade, at det syntes uundgaaeligt. De myrdede græske
Gejstlige, nedrev græske Kirker, fornærmede og truede den russiske
Sendemand i Konstantinopel, som paatalte dette, lagde Embargo paa
russiske Skibe og holdt imod Trak taternes Bestemmelse Moldau og
Valakiet besat med væbnet Magt. Stemningen i Rusland var oprørt, og en
af det russiske Udenrigsministeriums Ledere, Grev Kapodistrias, der var
født paa Korfu, virkede for sit Fædrelands Sag; men uagtet en stor Hær
længe laa samlet i Sydrusland, fik dog Alexanders Ængstelse for
revolutionære Bevægelser og de andre Stormagters, navnlig Englands,
Mægling Overhaanden, og Freden blev ikke brudt; Kapodistrias tog sin
Afsked. I de indre Forhold indtraadte en sørgelig For andring: der
indførtes en skarp Censur, Universite terne blev stillede under et
strængt Opsyn, frisindede Embedsmænd fik deres Afsked. Kejserens Tung
sindighed, Mistænksomhed og Pirrelighed blev stedse større. Legemlig
Svaghed kom til, og for at søge Lindring foretog han i Efteraaret 1825
en Rejse til Sydrusland: i Staden Taganrog ved det asovske Hav51 traf
han sammen med sin Gemalinde, en Prinsesse af Baden, som han længe
havde forsømt, men nu igjen følte sig tiltrukken af. En Forkølelse
udartede til en Galdefeber, af hvilken han døde den iste De cember
1825. Alexanders Død overraskede de hemmelige Sel skaber, som havde
bestemt Maj 1826 til Udbruddet af en Revolution. De bestod især af
yngre Sønner af de adelige Familier og havde ordnet sig i to store
Forbund, det nordlige og det sydlige; begge tilstræbte en fuldstændig
Forandring i Ruslands Forfatning; men medens det nordlige Forbund var
mere tilbøjeligt til Indførelsen af et indskrænket Monarki, vare
republi kanske Ideer fremherskende i det sydlige. I Spidsen for det
nordlige Forbund stod Gardeobersten Fyrst Trubetzkoi; men den virkelige
Leder var en yngre Officer, Rylejev; i det sydlige Forbund, som væ
sentlig bestod af Officerer i den i Sydrusland samlede Hær, vare
Hovedlederne Obersterne Pestel og Mu raviev-Apostol. Nogen bestemt Plan
var endnu ikke slaaet fast, da man erfarede, at Kejser Alexander var
død, og at hans Broder Konstantin, hvem Tronen i Følge Arveretten
skulde tilfalde, allerede for 3 Aar siden, for at faa Kejserens
Tilladelse til at ægte en polsk Grevinde, havde udstedt en Skrivelse,
hvori han erklærede, at «da han hverken følte Talent, Dygtighed eller
den fornødne Kraft» til at regere, gav han Afkald paa Tronen til Fordel
for sin yngre Broder Nikolaus. Efter at Konstantin havde fornyet sit
Afkald, udstedte Nikolaus den iste et aabent Brev til det russiske
Folk, hvori han forkyndte sin Tron bestigelse, og den 26de December
skulde Edsaflæg gelsen til den nye Kejser finde Sted. Til denne Dag
fastsatte det nordlige Forbund Revolutionens Udbrud: de vilde myrde
Nikolaus, danne en provisorisk Regering og tilbyde Konstantin Kronen
imod Antagelsen af en af dem udkastet Kon52 stitution. De sammensvorne
Officerer havde indbildt deres Soldater, at Konstantin var den
retmæssige Kejser, og at hans Afkald var en Opfindelse af hans Broder;
«Konstitutionen var hans Kone». De vundne Regimenter modtog Kejseren,
da han viste sig, med truende Raab; men Fyrst Trubetzkoi, der skulde
give Signalet til Angreb, havde af Fejghed unddraget sig, og Ryjelev,
som forgjæves havde søgt ham, havde ikke Anseelse nok til at gjøre sig
gjældende. Imid lertid havde nogle Tropper samlet sig om Kejseren, der
længe, omgivet af faa Generaler og Officerer, havde trodset Oprørerne;
hans uforfærdede Holdning begejstrede Soldaterne, og hans Kavalleri og
Artilleri gjorde hurtig Ende paa Opstanden. I Syden havde imidlertid
Alexanders Adjutant, General Diebitsch, ladet mange af de sammensvorne
arrestere, blandt dem Pestel; Muraviev-Apostol blev efter en Kamp taget
til Fange. En overordentlig Domstol dømte efter en lang Undersøgelse 36
af Opstandens Ledere til Hen rettelse, 70 til Tvangsarbejde og
Forvisning til Sibirien. Dog blev kun 5 hængte, blandt dem Pestel,
Muraviev- Apostol og Ryjelev; Fyrst Trubetzkoi, som havde for raadt
sine Medskyldige, slap, ligesom 30 andre af dem, der vare dømte fra
Livet, med Tvangsarbejde i Sibirien. Nikolaus den iste, som havde
befæstet sin Trone ved sin Kjækhed og Fasthed, var i alle Henseender en
Modsætning til sin 20 Aar ældre Broder. Medens Alexander var voxet op i
de store Gjæringers Periode og havde modtaget aandelige Indtryk i de
forskjel ligste Retninger, var Nikolaus, der var født samme Aar, som
hans Bedstemoder Katharina den 2den døde (1796), bleven opdraget i
Stilhed af sin fortræffelige Moder, en Prinsesse af Wurtemberg, og
havde levet sin Ungdom i Reaktionens Tid uden at sysselsætte sig med
andet end militære Forretninger. Under Alexanders svage og vaklende
Regering havde han53 fattet Mistillid til aandelige Fremskridt, og det
umodne Forsøg, der var gjort paa at styrte ham, havde be fæstet hans
Overbevisning om, at kun en stræng militær Styrke kunde holde det store
Rige sammen. Med et imponerende Ydre og en kold, majestætisk Holdning
forstod han at fremkalde en übetinget Lydighed, og ved at indjage Skræk
og anvende en udstrakt Spio nering søgte han at indskrænke
Embedsmændenes næsten utrolige Vilkaarligheder og Underslæb, der havde
været en Hovedgrund til den almindelige Mis fornøjelse i Slutningen af
Alexanders Regering. Det lykkedes ham ogsaa virkelig at fremtvinge en
hurtigere Afgjørelse af Retssager, der i Millionvis henlaa uaf gjorte,
hvorved ogsaa de fængsledes Antal i Aaret 1826 svandt ind til en
Tyvendedel. Dernæst lod han Speransky udarbejde en Lovbog og en
Lovsamling. Men medens Katharina den 2den og Alexander den iste vare
blevne stærkt paavirkede af Vestevropas Dannelse, søgte Nikolaus at
afspærre Rusland fra dets «fordærvelige» Indflydelse. Alexander havde i
sine Forhold til Udlandet taget meget Hensyn til de andre Stormagter,
især til Østerrig og England; men Nikolaus optraadte med en langt
større Kraft og Selvstændighed. Det første krigerske Sammenstød havde
han med Persien. Alle rede Alexander havde gjort Erobringer fra
Perserne og ved en Fred 1813 udvidet Ruslands Grænser over Landskaberne
ved det kaspiske Hav indtil Floden Kurs Udløb. Men der opstod
Grænsestridigheder, og ved Efterretningerne om Urolighederne efter Alex
anders Død brød den persiske Shah Feth Ali Freden, og Perserne faldt
ind i Georgien, der nu var bleven russisk Provins. Russerne drev dem
imidlertid snart tilbage, General Paskevits erobrede Fæstningen Erivan,
og ved den 1828 afsluttede Fred blev det russiske Rige forøget med et
Stykke af Armenien indtil Floden Åras og Bjærget Ararat.54 Imidlertid
var ogsaa den længe ventede Krig med Tyrkiet endelig kommen til Udbrud.
Allerede i April 1826 blev der sluttet en Overenskomst til For del for
Grækenland imellem Rusland og England, hvis Udenrigsminister Canning af
sin Medfølelse for Grækerne blev bevæget til at forlade Englands hid
tidige mod Tyrkerne gunstige Politik. De to Stor magter blev enige om
at opfordre Sultanen til at give Grækenland, dog inden snævre Grænser,
en selv stændig Stilling som skatskyldig Vasalstat, og den franske
Konge, Carl den 10de, som følte sig tiltalt af Tanken om et Korstog mod
Mohammedanerne, billigede deres Bestræbelser; kun Metternich i sin
kolde Statsmandskløgt holdt fast ved sin Frygt for at svække Tyrkiet. I
Tillid hertil vægrede Sultanen sig ved at gaa ind paa Stormagternes
Indblanding i Grækenlands Forhold, men søgte at tilfredsstille Rus land
ved at indrømme dets Fordringer med Hensyn til Donaufyrstendømmerne. Da
imidlertid Tyrkerne og den ægyptiske Hær, som de havde kaldt til Hjælp,
vedblev at udøve de største Grusomheder mod Græ kerne, sluttede
Rusland, England og Frankrig den 6te Juli 1827 en Overenskomst i
London, i Følge hvilken de sendte Krigsskibe til Grækenland for at
fremtvinge Freden. Den ægyptiske Hærs Anfører, Ibrahim Pasha, indgik en
Vaabenhvile; men da han brød den, kom det til Søslaget ved Navarino
(den 20de Oktober 1827), i hvilket de Allierede ødelagde den
tyrkisk-ægyptiske Flaade. Rasende forbitret kaldte Sultanen «de
Troende» under Vaaben til Kamp mod Rusland: «det gjaldt nu ikke
Grækenland, men Islam og det osmanniske Riges Tilværelse, som truedes
af det forhadte Rus land.» I Maj 1828 gik 80,000 Russere over Pruth og
besatte Moldau og Valakiet; men uagtet Tyrkerne kun kunde stille halvt
saa mange Tropper paa Benene, da Sultan Mahmud i Aaret 1827 havde
udryddet eller55 opløst Janitsharerne, og hans nye efter evropæisk
Mønster uddannede Soldater endnu ikke vare til strækkelig indøvede, var
Russernes Fremgang i det første Felttog ikke stor. De opholdt sig længe
ved Erobringen af nogle smaa Donaufæstninger, og først den 10de Oktober
overgav Varna sig, efter at den tyrkiske Pasha havde ladet sig
bestikke. Derefter tog Russerne Vinterkvarter i Donaufyrstendømmerne.
Mellem Vestmagterne og Tyrkiet var der ingen er klæret Krig, uagtet
franske Tropper havde fordrevet Ægypterne fra Morea; men med Flensyn
til Ordningen af Grækenlands Forhold dannede de 3 Stormagter en
Triplealliance, som den 10de November 1828 i Lon don udstedte en
Erklæring til Sultanen, hvori han opfordredes til at anerkjende en
selvstændig græsk Stat under tyrkisk Overherredømme, som dog kun skulde
omfatte de Dele af Grækenland, som allerede havde befriet sig, Morea og
Kykladerne. Da Sultanen imidlertid atter nægtede sit Samtykke, satte
Rusland og Frankrig lige overfor Englands Modstand ved en ny
Overenskomst den 22de Marts 1829 igjennem, at den nye Stat ogsaa skulde
omfatte Mellemgrækenland; i Spidsen for den skulde der stilles et
Medlem af et evropæisk Fyrstehus. Indtil videre var Grev Kapo distrias
bleven valgt til Grækenlands Præsident. I Foraaret 1829 rykkede
Russerne atter frem under General Diebitsch og oversteg i Juli Balkan,
hvoraf Diebitsch fik Tilnavnet «Sabalkanski». I Av gust besatte de
Adrianopel, men de havde lidt saa store Tab, at et Angreb paa
Konstantinopel vilde have været umuligt. Samtidig havde imidlertid Gene
ral Paskevits haft stor Fremgang i Armenien, og Tyr kerne havde tabt
Modet. Det kom saaledes den 14de September 1829 til Freden i
Adrianopel, ved hvilken Sultanen afstod et lille Stykke af Armenien og
tilstod Moldau og Valakiet forøgede Rettigheder. Han gav dernæst sit
Samtykke til Stormagternes Bestemmelser56 om Grækenland og Aaret efter
til dets fuldstændige Uafhængighed. Medens Ruslands Stridskræfter vare
optagne af Krigen mod Tyrkerne, begyndte man i Polen at tænke paa en
Opstand. Allerede under Alexander den iste havde der fundet mange
Sammenstød Sted imellem Polakkerne, der vilde benytte deres lovlige
Frihed og ikke kunde glemme gamle Tider, og Kej seren, der som
uindskrænket Hersker i en større Stat havde ondt ved at finde sig i
Modstand i den mindre. Storfyrst Konstantin, der var øverstkomman
derende over den polske Hær, havde ofte vakt Mis fornøjelse ved sin
Raahed og Lunefuldhed. I sine sidste Regeringsaar havde Alexander
dernæst frem kaldt megen Utilfredshed ved Ophævelse af Rigsdags
forhandlingernes Offentlighed, Indgreb i Valgfriheden, stræng Censur og
andre reaktionære Forholdsregler. Men Landets Tilstand var i det hele
taget blomstrende, og den besindigere Del af Befolkningen, som ansaa en
Kamp mod Ruslands Overmagt for haabløs, mente, at man tjente sit
Fædreland bedst ved at arbejde paa dets Oprejsning ved fredelige
Midler. Da de fleste af de gamle Slægter, med Alexanders Ungdoms ven,
Fyrst Adam Czartoryski i Spidsen hørte til dette Parti, kaldte man det
«det aristokratiske». Men «det demokratiske» Parti, som især talte sine
Tilhængere blandt den lavere Adel, Officererne og de literært dannede
Klasser, mente, at man burde benytte den første gunstige Lejlighed til
en Opstand. I dette Øjemed dannede der sig hemmelige Selskaber, som kom
for Dagen ved Undersøgelserne mod de russiske Sammensvorne i
Begyndelsen af Kejser Nikolaus's Regering. Et Par hundrede Polakker
fængsledes og stilledes for det polske Senats Domstol, men Senatet
frikjendte dem. Kejseren betragtede denne Frikjen delse som en
Uforskammethed og blev fra nu af meget stræng og mistroisk mod
Polakkerne. Disses57 Stemning mod Russerne ophidsedes mere og mere, og
den under Tyrkekrigen paatænkte Opstand kom efter Julirevolutionen 1830
til Udbrud. Dette frem skyndedes ved Frygten for, at den polske Hær
skulde blive sendt imod Frankrig, og at Polen skulde blive besat af
russiske Tropper. Om Aftenen den 29de November 1830 bemægtigede nogle
hundrede Sammen svorne, mest unge Mænd, ledede af 3 Løjtnanter og 3
Journalister, sig Tøjhuset i Warschau og uddelte 40,000 Geværer til
Mængden, som strax aabnede Kampen mod Russerne. Storfyrst Konstantin,
der var fiygtet fra sit Palads, førte næste Formiddag den rus siske
Garnison ud af Warschau og derefter over den russiske Grænse. En
Begejstringens Rus udbredte sig over hele Polen, og Folkets Stemme
satte General Clopicki som Diktator i Spidsen for Hæren og den nye Re
gering. Josef Clopicki havde i sin Ungdom kæmpet under Kosciusko,
senere udmærket sig under Napoleon og var især bleven populær, fordi
han havde taget sin Afsked fra polsk Krigstjeneste efter at være bleven
fornærmet af Fyrst Konstantin. Men han var i høj Grad uskikket til at
være et Folks Leder i dets Kamp for TJ afhængigheden: han havde aldrig
indtaget nogen selvstændig Stilling, og skjønt han var udgaaet fra den
lavere Adel, hørte han dog til det aristokratiske Parti og var hildet i
den Tro, at Kejser Nikolaus ved fredelige Underhandlinger kunde blive
bevæget til at give efter for Polakkernes Fordringer. Men Kejseren
vilde kun modtage hans Udsendinge som Privatmænd og fordrede en
übetinget Underkastelse. Forgjæves søgte Clopicki at stemme ham mildere
ved at undertrykke alle Frihedsbevægelser: han lukkede de politiske
Foreninger, stillede Dagspressen under Opsyn og tilbageviste de
gammelpolske Provinsers Tilbud om Tilslutning til Opstanden; men ved
dette Maadehold svækkede han den nationale Begejstring58 uden at kunne
forhindre Russernes Angreb. Det gunstige Øjeblik til at rejse en
Opstand i Lithauen blev forsømt, og efter at den polske Rigsdag i
Januar 1831 havde afsat Clopicki og indsat en Regering af 5 Medlemmer
med Fyrst Czartoryski i Spidsen, svæk kede Splid mellem disse og mellem
Aristokrater og Demokrater Modstandskraften, da General Diebitsch i
Februar 1831 rykkede ind i Polen med 118,000 Mand. Polakkerne kæmpede
med den største Tapperhed mod den store Overmagt og sejrede i flere
mindre Træf ninger under Generalerne Skrzynecki og Dvernicki; men de
kunde ikke hindre Russerne i at rykke frem mod Warschau. Tæt udenfor
Warschau kom det til det blodige Slag ved Grochow (den 25de Februar)
mellem 70,000 Russere og 45,000 Polakker; efter en haardnakket Modstand
trak Polakkerne sig tilbage til den paa den højre Weichselbred
beliggende Forstad Praga; men Diebitsch vovede ikke at forfølge dem og
trak sig tilbage for at samle Kræfter. Skrzynecki blev nu udnævnt til
Overgeneral, men forstod ikke at benytte sine Troppers Kamplyst og
Russernes mangelfulde Krigsførelse med tilstrækkelig Dygtighed. Ligesom
Clopicki satte han sin Lid til de udenlandske Magters Indblanding og
holdt sig længe ganske uvirk som. Imidlertid rasede Koleraen i begge
Hære, og i Juni døde saa vel Diebitsch som Storfyrst Konstan tin; i
Diebitsch's Sted traadte Paskevits. Det demo kratiske Parti var meget
misfornøjet med Krigsførel sens Slaphed, og i Avgust blev Rigsdagen
nødt til at afsætte Skrzynecki. Nogle Demagoger og Fana tikere, som
raabte paa Forræderi, ophidsede Pøbelen i Warschau til at gjøre Oprør,
og de mistænkte myr dedes. Guvernøren i Warschau, den rænkefulde og
troløse General Krukoviecki, tilrev sig den højeste Magt og benyttede
den til at lamme Hovedstadens Forsvar. Den Bde September rykkede
Paskevits ind59 i Warschau, og snart efter maatte de øvrige polske
Tropper nedlægge Vaabnene. Det ulykkelige Polen blev behandlet som et
erobret Land, og det ikke blot for en kortere Tid, men saaledes, at det
blev dets varige Tilstand. Den polske Konstitution blev ophævet, og
Folket blev underkastet et utaaleligt Militær- og Politityranni. Den
polske Hær blev indlemmet i den russiske, og den krigsdygtige Ungdom
blev -aarlig bortført til Rusland. Det russiske Sprog indførtes i de
højere Dannelses anstalter, russiske Love i Styrelsen og Retsplejen.
Efter at de fleste ansete Polakker vare fiygtede til Udlandet, blev
deres Ejendomme konfiskerede. Andre blev forviste til Sibirien. Men
heller ikke Krukoviecki og andre Forrædere opnaaede nogen Løn, men kun
Foragt. Indtil videre var Polen kuet, og Kejser Niko laus udtalte 1835
i Warschau, da Byens Øvrighed gjorde ham sin Opvartning: «Hvis I
vedblive med Eders Drømme om en særskilt Nationalitet, om et uafhængigt
Polen, saa vil jeg sige Eder, at jeg her har opført et Citadel, og ved
det mindste Røre lader jeg Warschau ødelægge.» Af Navn beholdt Polen
Titelen af et Kongerige, i hvis Spidse Paskevits blev stillet som
Statholder. Efter Polens Underkuelse havde Nikolaus atter vendt sit
Blik imod Syd, og han fik snart en for ønsket Lejlighed til at blande
sig i Tyrkiets Forhold. Vicekongen af Ægypten, Mehemed Ali, havde gjort
Opstand mod Sultanen, og hans Søn Ibrahim Pasha var efter at have
erobret Syrien trængt ind i Lille asien, hvor han sejrede ved Konieh
(d. 20de Decem ber 1832). Vejen til Konstantinopel laa ham aaben; men
nu viste en russisk Flaade sig i Bosporus, og en russisk Hær slog Lejr
ved Skutari. For at und gaa Ruslands Hjælp sluttede da Sultan Mahmud
efter de andre Stormagters Opfordring Fred med Mehemed Ali, som blev
Pasha i Syrien og Adana (det sydøst60 lige Lilleasien). Men kort efter
sluttede den ydmygede Sultan en Traktat i Unkiar-Skelessi med Rusland
(den Bde Juli 1833), i Følge hvilken han, naar han kom i Nød, kunde
fordre russisk Hjælp, men lovede at spærre Dardanellerne for alle
fremmede Krigsskibe. Det sorte Hav var saaledes blevet et russisk
Indhav, i hvilket Rusland uforstyrret kunde udvide sin Sømagt. I de
følgende Aar udvidede Mehemed Ali stedse mere sin Magt paa begge Sider
af det røde Hav og vakte herved Englands Brygt for Ostindiens Sikker
hed. Heller ikke Rusland saae gjærne, at der dan nede sig et mere
livskraftigt mohammedansk Rige paa det tyrkiske Riges Ruiner. Begge
Magter pustede derfor til Sultan Mahmuds Forbitrelse mod den mægtige
Vasal, og 1839 vovede han at afsætte ham. Men Ibrahim Pasha vandt en
afgjørende Sejr ved Nisib (ved Evfrat) og trængte atter frem mod Kon
stantinopel. Faa Dage efter døde Sultan Mahmud, og den tyrkiske Admiral
(Kapudan Pasha) gik med hele sin Flaade over til Ægypterne. Mahmuds
iyaarige Søn, Abdul Medshid, var aldeles hjælpeløs og kunde kun reddes
ved Stormagternes Indblanding. Kun Frankrig var gunstig stemt mod
Mehemed Ali; men de 4 andre Stormagter sluttede den 15de Juli 1840 en
Traktat i London, i Følge hvilken Mehemed Ali skulde udlevere Flaaden
og afstaa sine Besiddelser udenfor Ægypten. Forgjæves gjorde Mehemed
Ali Modstand, og da Frankrig ikke turde optage en Krig mod de 4 andre
Stormagter, maatte han give efter. Kejser Nikolaus havde ved sin kloge
Politik vundet den første Plads blandt Fyrsterne paa Evropas Fastland,
og samtidig stræbte han i selve Rusland at kue enhver Modstand mod
Rigets Ensartethed. I de Dele af Rusland, der tidligere havde hørt til
Polen, fandtes der 2 Mill. unerede Grækere, d. e. græske Katholiker,
som havde anerkjendt Pavens Overhøjhed og i enkelte Læresætninger havde
sluttet sig til den61 romerske Kirke. Men i 1839 lykkedes det den rus
siske Regering efter lange Bestræbelser at bevæge dem til Overgang til
den orthodoxe Kirke. 1835 havde Kejseren fornyet den Lov, som Katharina
den 2den efter Polens Undertvingelse havde givet i 1795, hvori det hed,
at enhver romersk Katholik, som i Ord eller Handling modsatte sig den
herskende Læres Fremgang, skulde straffes som Oprører, og Katholikerne
blev derefter paa mange Maader undertrykte. Let blev bl. a. paabudt, at
Børn af blandede Ægteskaber skulde opdrages i den græsk-orthodoxe Lære.
Ogsaa Lutheranerne i Østersøprovinserne blev plagede paa forskjellige
Maader, og Jøderne, som vare meget tal rige i de tidligere polske Lande
og skulde bringes ind under Statsenheden, blev bl. a. tvungne til at
blive Soldater. Efter Februar-Revolutionen i 1848 lod Nikolaus en Del
af den russiske Hær stille paa Krigsfod og udstedte den 26de Marts en
Proklamation, i hvilken han erklærede, at han uden at sky nogen
Opofrelser agtede «at beskytte det hellige Ruslands Omraade mod
Anarkiets og Oprørsaandens Omvæltningsforsøg.» I Tyskland støttede han
Reaktionen ved sin Ind fiydelse, og da han følte sig meget ilde berørt
ved sin Svogers, den preussiske Konge Frederik Vilhelm den 4des,
Tilslutning til Revolutionen i Berlin og det slesvigholstenske Oprør,
standsede han ved sine Trusler Preussernes Indmarche i Jylland (i Maj
1848). Men da den danske Hær desuagtet faldt ind i Sundeved,
forvandlede hans Velvilje mod Danmark sig til Uvilje, medens hans
Stemning mod Kongen af Preussen blev gunstigere, fordi denne igjen
vendte tilbage til sit gamle konservative Standpunkt. Da derimod senere
Slesvigholstenerne paa egen Haand optog Kampen og blev slaaede ved
Isted (25de Juli 1850), lod Kejser Nikolaus sin Søn, Storfyrst
Konstantin, overbringe Frederik den 7de sin Anerkjendelse af «den
skjønne62 Holdning, der er udviklet af Hæren, som har for staaet at
kæmpe saa ædelt for sin legitime Suveræns hellige Rettigheder.» 1851
udtalte han sin Tilbøjelig hed til at støtte Prins Christian af
Glticksborgs Valg til dansk Tronfølger, men optraadte paa en meget
nærgaaende Maade mod det danske Ministeriums «ultranationale Politik.»
Medens Nikolaus lige over for Preussen og Dan mark kun paa diplomatisk
Maade gjorde sin Indflydelse gjældende, havde han allerede 1849 med
væbnet Magt indblandet sig i sine sydligere Naboers Forhold. En Opstand
i Moldau og Valakiet fremkaldte russiske Troppers Indrykning i
Fyrstendømmerne, hvor de i Forening med en tyrkisk Hær kuede den
rumænske Befolknings Rejsning, og ved Traktaten i Balta-Liman den 28de
April 1849 stilledes Moldau og Valakiet under Ruslands og Tyrkiets
fælles Beskyttelse. Faa Dage efter sluttede Kejser Nikolaus en
Overenskomst med den unge østerrigske Kejser Frants Josef, som havde
paakaldt hans Hjælp mod de oprørske Ungarere. En russisk Hær under
Paskevits rykkede ind i Un garn, og den 13de Avgust overgav General
Gorgei, der var udnævnt til ungarsk Diktator, sig ved Vilagos med sin
hele Hær til Russerne. Stolt af at have kuet Revolutionens «ugudelige
Frækhed» og tryg i Overbevisningen om, at Østerrig nu var knyttet til
ham ved Taknemlighedens Baand, medens han betragtede Kongen af Preussen
som en svag, afhængig Slægtning, troede Nikolaus nu at kunne
gjennemføre sine Planer lige over for Tyrkiet. Fra Frankrig frygtede
han ingen Fare, da han antog, at det var mat efter de indre Kampe, og
at Napoleon den 3djes Magt endnu var altfor lidet befæstet, til at han
kunde træde kraftigt op; den eneste Stormagt, af hvilken han ventede
nogen alvorlig Modstand, var England. Han søgte derfor at vinde den
engelske Regering for en Deling af Tyrkiet: «naar den syge63 Mands Bo
skulde opgjøres, kunde Ægypten og Kreta tilfalde England, medens
Serbien, Bosnien og Bulgarien kunde blive selvstændige Stater under
Ruslands Be skyttelse.» Disse Planer aabenbarede han i Begyn delsen af
Aaret 1853 for den engelske Sendemand i St. Petersborg, Sir Hamilton
Seymour; men den engelske Regering vilde ikke indlade sig paa Drøf
telse af Forhold, der ikke syntes den at ligge for,, «da Tyrkiets
Levedygtighed ikke forekom den saa ringe.» Nikolaus lod sig imidlertid
ikke holde til bage fra sine Bestræbelser for at komme Sultanen til
Livs og fandt en Anledning i at fordre en Garanti for den græske Kirke
i Tyrkiet. Medens russiske Stridskræfter nærmede sig til Tyrkiets
Grænser, frem satte Fyrst Menshikov, som Kejseren sendte til Kon
stantinopel, sine Fordringer paa en overmodig Maade; men da en
Anerkjendelse af den russiske Kejsers Be skyttelsesret over de talrige
græske Kristne paa Bal kanhalvøen vilde gjøre Sultanen aldeles afhængig
af Rusland, afslog Porten, opmuntret af Vestmagterne, Nikolaus's
Fordringer. Menshikov forlod derpaa under Trusler Konstantinopel (den
21de Maj 1853), og det var saaledes kommet til et diplomatisk Brud
mellem Rusland og Tyrkiet. Kejser Napoleon greb med Glæde Lejligheden
til at gjøre Frankrigs Stormagtsstilling gjældende i Forening med
England, og Vestmagternes Flaader lagde sig den 14de Juni i
Besikabugten tæt udenfor Dardanellerne. Nikolaus lod derefter sine
Tropper rykke ind i Donaufyrstendømmerne, og lige over for det russiske
Folk optraadte han som Troens Forsvarer. Paa den anden Side rustede
Tyrkerne sig, og deres Præster opmuntrede til den hellige Krig.
Østerrig og Preussen søgte at mægle, og ved en Konference i Wien blev
de enige med Vestmagterne om et Mæg lingsforslag, som i det væsentlige
opfyldte Ruslands Fordringer; men saa vel i London som især i Kon64
stantinopel udtalte Stemningen sig stærkt imod det. Den 4de Oktober
erklærede derfor Sultanen Rusland Krig, hvis det ikke str-ax rømmede
Donaufyrstendøm merne, og Krigen udbrød ved Donau. Vestmagternes
Flaader sejlede nu igjennem Strædet ved Dardanellerne og lagde sig for
Anker ved Konstantinopel, og Porten fik Løfte om deres Hjælp, hvis
Rusland skulde afvise billige Fredsforslag. Men i Stedet for at afvente
saa danne sejlede Russerne ud fra Sevastopol og ødelagde en langt
mindre tyrkisk Flaade efter et fortvivlet Forsvar i Havnen ved Sinope
(den 3ote November). Harmen i Frankrig og især i England var stor, og
den 28de Marts 1854 erklærede Vestmagterne Rus land Krig. Imidlertid
havde Russerne ikke udrettet stort ved Donau, hvor de ikke havde kunnet
over vinde Tyrkernes tapre Modstand. Kejser Nikolaus havde lovet de
tyske Stormagter ikke at overskride Donau; men efter at den gamle Fyrst
Paskevits havde faaet Overanførselen, iværksatte Russerne ikke desto
mindre Overgangen og begyndte at belejre Silistria. Tyrkerne forsvarede
sig med stor Tapperhed, men den 20de Juni var alt rede til en Storm, da
Russerne pludselig hævede Belejringen og trak sig tilbage over Donau,
en Maaned senere endog over Pruth. Øster rig havde nemlig til Kejser
Nikolaus's store Forbav selse og Harme opfordret ham til at rømme Donau
fyrstendømmerne og sluttet en Overenskomst med Sultanen om, at det selv
skulde have Ret til at be sætte dem. Man skulde nu have ventet, at
Krigen vilde blive afbrudt ved Fredsunderhandlinger; men denne Udsigt
var kun lidet tiltalende for Vestmagterne, der havde fattet Planer om
at ydmyge Rusland og kue dets store Indflydelse. Allerede siden
Foraaret havde en engelsk-fransk Flaade truet Ruslands Magt i
Østersøen, men ikke vovet at angribe Fæstningerne ved den finske Bugt,
af hvilke navnlig Kronstadt var gjort næsten uindtagelig. Derimod
haabede man nu65 at kunne tilføje Rusland et føleligt Tab ved at ind
tage Sevastopol og tilintetgjøre dets Sømagt i det sorte Hav. De
forenede Hære indskibede sig derfor ved Varna og landede den 14de
September ved Evpatoria paa Krim; det var den samme Dag, paa hvilken Na
poleon for 42 Aar siden var rykket ind i Moskva. Den Styrke, der blev
landsat, udgjorde henved 60,000 Mand, hvoraf 30,000 vare Franskmænd,
over 20,000 Englændere og 6000 Tyrkere. Fra Evpatoria rykkede de syd
paa frem mod Sevastopol, men blev standsede ved Floden Alma, paa hvis
sydlige stejle Bredder 40,000 Russere havde taget Stilling. Efter en
blodig Kamp maatte Russerne trække sig tilbage til Seva stopol; men da
de Allierede ikke kunde komme Fæst ningen til Livs fra Nordsiden, og
Russerne havde spærret Indløbet til den Fjord, paa hvis sydlige Side
den ligger, ved sænkede Krigsskibe, maatte Angrebs hæren foretage en
omgaaende Bevægelse mod Øst og aabne Belejringen fra Sydsiden. Fra
begge Sider blev der kæmpet med udmærket Dygtighed og utrætte lig
Udholdenhed: navnlig vandt Franskmændene stor Ære, medens Forsvaret
lededes af den unge Ingeniør- Officer Todtleben, der snart blev udnævnt
til General. Vinteren 1854—55 blev forfærdelig, især for Eng lænderne,
hvis Forplejningsvæsen stod langt tilbage for Franskmændenes. Ved
Foraarets Frembrud ind traf store Forstærkninger, deriblandt 15,000
Mand sar dinske Tropper, idet den lille Stat ved et Forbund med
Vestmagterne søgte en Støtte for sine italienske Planer. Den 2den Marts
1855 døde Kejser Nikolaus, bittert skuffet, men ikke bøjet ved sine
stolte Planers uheldige Udfald. Hans Søn, Alexander den 2den, født
1818, var mildere og mere fredelskende end Faderen: medens denne først
og fremmest havde tænkt paa at hævde sin Enevoldsmagt og sit Herre66
dømme i Evropa, havde Alexander, som lignede sin Bedstefader mere end
sin Fader, aabne Øjne for det store Riges utallige indre Brøst og
ønskede at raade Bod paa disse. Hans første Udtalelser lød dog
krigersk, og Kampen fortsattes med større Troppemasser og forøget
Voldsomhed. Endelig gik de allierede Tropper efter et frygteligt
Bombardement, som havde varet i flere Dage, om Middagen den Bde
September løs paa de russiske Forskansninger, og Franskmændene indtog
den betydeligste af disse, Fort Malakov, under en skrækkelig
Blodsudgydelse. Russerne maatte forlade Sevastopol og drage over
Fjorden for at indtage en Stilling i Bjærgene mod Øst; en umaadelig
Mængde Vaaben og Krigsforraad, bl. a. 4000 Kanoner, faldt i de
Allieredes Hænder. Kort efter blev Sevastopols Fæstningsværker og
Arsenaler sprængte i Luften. Endnu krympede Rusland sig ved at give
efter; men dets heldige Krigsførelse i Armenien, navnlig Erobringen af
Fæstningen Kars (den 28de November), gav Kejser Alexander Lejlighed til
at lytte til Øster rigs Mæglingsforslag uden at ydmyge sig altfor dybt.
Den 3ote Marts 1856 sluttedes Freden i Paris, hvor ved det blev
bestemt, at begge Parter skulde tilbage give deres Erobringer; men
Rusland skulde aftræde et Stykke af Bessarabien nord for Donaus
Munding, som blev lagt til Moldau; Skibsfarten paa Donau skulde være
fuldkommen fri. Det sorte Hav skulde staa aabent for Handelsskibe, men
være lukket for Krigsskibe med Undtagelse af de lette Skibe, som
Rusland og Porten blev enige om at holde til deres Kysttjeneste. Begge
Magter forpligtede sig til ikke at vedligeholde eller oprette Arsenaler
for Krigsskibe ved det sorte Havs Kyster. Moldau, Valakiet og Serbien
skulde staa under Beskyttelse af alle de i Fredsunderhandlingerne
deltagende Magter, men ikke under Beskyttelse af en enkelt Magt.
«Krimkrigen» havde berøvet Rusland dets For67 rang blandt Stormagterne,
og i dets indre Forhold havde den voldet store Forstyrrelser.
Agerdyrkningen havde lidt meget ved Oprettelsen af det saakaldte
Rigsværn, som havde bortkaldt en Mængde Bønder fra deres Arbejde,
Handel og Industri vare sunkne dybt, og den borgerlige Retsorden var
forstyrret ved den af Kejser Nikolaus anordnede Standsning af alle
civile Sager indtil Freden. Alexander den 2den op løste nu Rigsværnet,
bestemte, at der i 4 Aar ikke skulde udskrives Soldater, og eftergav
store Skatte restancer. Han udstedte dernæst et Amnesti-Dekret, som
omfattede Deltagere baade i den russiske Sam mensværgelse 1825 og den
polske Opstand 1830—31: nogle af de forviste fik deres Kaar formildede,
andre fik Tilladelse til at vende tilbage til det evropæiske Rusland,
kun ikke til de to Hovedstæder: St. Peters borg og Moskva. Jødernes
Stilling forbedredes, og Forbindelsen med Udlandet lettedes, bl. a.
derved, at den af Kejser Nikolaus anordnede høje Pas-Afgift op hævedes.
Men den betydningsfuldeste af Alexander den 2dens Foranstaltninger var
Livegenskabets Op hævelse. Der fandtes i Rusland 3 Slags Livegne:
Kronbønder, stavnsbundne til Krongodserne, Livegne, som vare
stavnsbundne til Adelens Godser, og Hus slaver, tilhørende enkelte
Personer, af hvilke de kunde arves, sælges eller bortskjænkes ligesom
andet Løsøre. Efter tidligere Frigivelser, navnlig under Alexander den
iste, udgjorde de livegne Kronbønders Tal endnu i Aaret 1856 med
Kvinder og Børn mere end 18 Mil lioner, private Livegne over 22 Mill.
1857 forelagde Kejser Alexander Adelsforsamlinger rundt om i Riget
Regeringens Planer til Drøftelse; men kun i de lithauiske Guvernementer
blev de modtagne med Vel vilje. I Januar 1858 nedsattes derpaa en
Kommission under Kejserens eget Forsæde for at fastsætte Reg lerne for
den store Forandring, og ved Ukaser af 2den Juli 1858 og 26de August
1859 fik Kronbønderne68 udvidede Rettigheder. Endelig ophævedes Livegen
skabet fuldstændig ved Forordning af ste Marts 1861: Godsejerne beholdt
Ejendomsretten til deres Gods i det hele; men Bønderne fik Arealet
omkring deres Boliger, som de kunde erhverve med fuld Ejendoms ret ved
Indløsning inden en bestemt Tid, hvorhos de fik Ret til imod Afgift til
Godsejeren eller Arbejde for ham at nyde Udbyttet af et saa stort
Areal, som ansaas for nodvendigt til deres Udkomme. Bønderne paa et
Gods skulde danne en Bondekommune, saa ledes som der allerede paa mange
Steder fandtes saa danne, med en «Starost» i Spidsen. Stridigheder
imellem Godsejere og Bønder skulde afgjøres af ade lige Voldgiftsmænd.
Skjønt der saaledes var taget meget Hensyn til Adelens Rettigheder,
vakte den store Omvæltning dog megen Misfornøjelse hos de fleste
Godsejere, især hos dem, der saae deres største Rigdom i Besiddelsen af
mange «Sjæle»; men ogsaa blandt Bønderne voldte Gjennemførelsen store
Vanskeligheder. Vistnok glædede de sig over Befrielsen fra Trældommen,
og da For ordningen blev bekjendtgjort, strømmede umaadelige
Menneskemasser sammen til Kejserens Palads for at bringe ham Salt og
Brød paa et Sølvfad og udtrykke deres Taknemlighed. Men de havde i
Ahnindelighed levet i den Forestilling, at de vel selv tilhørte deres
Flerrer, men at den Jord, de drev, var deres egen. De kunde derfor ikke
fatte, at de med Penge eller Arbejde skulde frikjøbe en Jord, som de
ansaa for deres Ejendom, og vante, som de vare, til at mistro
Embedsmændene, troede de, at disse i Samraad med Godsejerne havde
forvansket «deres Faders», Kejse rens Bud. Paa flere Steder maatte man
saaledes med Vaabenmagt kue Bønder, som uden videre vilde tage deres
Frihed i Besiddelse, og Hadet mod Adelen kom til Udbrud i talrige
Mordbrande. I den største Del af Riget kom det dog til mindelige
Overens69 komster, og Regeringen lettede Afslutningen af saa danne ved
at oprette Forskudsbanker. Allerede 1865 var Halvdelen af de Livegne
blevne Grundejere. Under den almindelige Gjæring havde imidlertid
revolutionære Ideer fra Vestevropa udbredt sig ved Universiteterne og
blandt de højere Stænder, og paa flere Adelsforsamlinger fremkom Ønsker
om Trykkefri hed, Sammenkaldelse af en Stænderforsamling o. s. v.
Regeringen viste sig vaklende, og liberale Foranstalt ninger vexlede
med reaktionære. De værste Folger fik denne Holdning i Polen. Ved sit
Besøg i War schau i April 1856 havde Kejseren udtalt: «Jeg vil stræbe
at forbedre Landets Forvaltning og vil omfatte Polakkerne med samme
Kjærlighed som Russerne, d. v. s. som mine Børn, men kun under den
Forud sætning, at Urømmerierne ophøre.» I det derefter udstedte
Amnesti-Dekret bemyndigedes Sendemændene i Udlandet til at modtage
Emigranternes Ansøgninger om Tilladelsé til at vende tilbage til deres
Hjem under følgende Betingelser: «Hs. Maj. Kejseren vil højmodig
forglemme alle de skyldige Flygtninges tid ligere Liv, hvad enten de
stamme fra Kongeriget Polen eller de tilgrænsende Provinser af
Kejserriget; han er rede til at modtage deres Underkastelse og tillade
dem at vende tilbage til deres Hjem, uden at de dér skulle underkastes
nogen retslig Undersøgelse. De kunne atter indtræde i deres borgerlige
Rettig heder, og naar de i 3 Aar opføre sig ulastelig, kunne de atter
indtræde i Statens Tjeneste. Kun de Flygt ninge, der have vist et
uforsonligt Fjendskab mod den kejserlige Regering og frem ture i samme,
ere ude lukkede fra disse Begunstigelser.» I de følgende Aar søgte
Kejser Alexander snart at vinde Polakkerne ved at ophæve flere af hans
Faders forhadte Foranstaltninger, især ved at gjenind sætte Polsk som
Forretnings- og Undervisningssprog, snart traf han strænge
Forholdsregler, som fremkaldtes70 ved Polakkernes Demonstrationer og
Mindefester paa Aarsdagene for den polske Opstands Udbrud, Slaget ved
Grochov og Kosciuskos Død. Men i Juni 1862 foretog Kejseren et udpræget
forsonligt Skridt. Han udnævnte sin Broder Konstantin, som havde
sluttet sig til Fremskridtspartiet, til Statholder i Polen, og ved hans
Side stillede han Polakken Marquis Wielo polski, som var bleven
landsforvist 1831, under Op standen i Galizien 1846 havde udgivet et
Flyveskrift, hvori han raadede sine Landsmænd til at slutte sig til
Rusland for med forenede Kræfter at bekæmpe Tyskerne, og efter
Nikolaus's Død var vendt tilbage til Polen. De højeste Embeder blev
besatte med Polakker, Universitetet i Warschau, som havde været nedlagt
siden 1831, gjenoprettedes, og en Række Re former forkyndtes. Men Hadet
mod Rusland var for stærkt, til at Polakkerne kunde slutte sig til
Wielo polskis vel mente panslavistiske Tanker: de fleste be tragtede
ham som en Forræder mod Polens «hellige» Sag, og der blev gjort
Mordforsøg saa vel mod ham som mod Storfyrsten; disse Attentater
mislykkedes; men en russisk General blev haardt saaret. Adels
forsamlingerne erklærede, at de ikke vilde medvirke til de paatænkte
Reformer, medmindre de blev ud strakte til de gammelpolske Provinser
udenfor Konge riget, og en hemmelig Nationalkomité arbejdede paa at
fremkalde en Opstand. I sin Harme over den ukloge Modstand og i Haab om
med ét Slag at kunne knuse Oppositionen og hindre den truende Opstand
greb da Wielopolski til en Voldshandling, hvorved han netop bragte
Opstanden til Udbrud og tilintet gjorde sit Forsoningsværk. Siden
Pariserfreden var der ikke udskrevet nogen Rekruter i Polen: en ny
Udskrivningslov for det rus siske Rige havde i Aaret 1859 fastsat, at
det skulde afhænge af Lodtrækning, ikke, som hidtil, af Øvrig heders og
Godsejeres Vilkaarlighed, hvem der skulde71 tages til Soldat; men i
September 1862 blev det for ordnet, at den forestaaende Udskrivning i
Polen skulde foretages vilkaarligt af Øvrigheden. Der blev givet
hemmelig Ordre til at udtage Rekruterne blandt de dannede Klassers
Ungdom og blandt dem, der ansaas for tilbøjelige til at deltage i et
Oprør, og denne Ordre blev udført med brutal Vold. I Natten til den
15de Januar 1863 blev de til 15 Aars Krigstjeneste udsete Rekruter i
Warschau overfaldne i deres Hjem og slæbte til Fæstningen for at
bortføres til Rusland. Dyb Sorg og rasende Forbitrelse herskede i
Warschau \ men mange unge Mænd, som havde faaet Nys om den paatænkte
Voldsdaad, vare flygtede til Skovene for at undgaa den truende Ulykke,
og derhen bragte man dem først Mad og Klæder, derpaa Vaaben og
Ammunition. Snart kom det til blodige Fægtninger mellem dem og de
russiske Soldater, og inden kort Tid var Kampen almindelig. En hemmelig
«Central komité» optraadte den 22de Januar som provisorisk Regering og
kaldte det polske Folk under Vaaben. Uagtet den strængt straffede
Ulydighed mod dens Be falinger og udgav et Regeringsblad, som blev
trykt i Klostrene, kunde Russerne ikke opdage, hvor den havde sit Sæde,
og hvem der var dens Medlemmer. Den udnævnte General Mieroslavski, som
1848 havde kæmpet i Posen, 1849 l Baden, til Diktator; men saa vel han
som hans Efterfølger, Marian Langievits, vare uheldige og maatte flygte
over Grænsen. Deretter overtog den provisoriske Regering selv Overkom
mandoen og fremkaldte en Guerillakrig rundt om i Landet. Men i Længden
kunde Opstanden ikke holde sig, især da Bønderne for største Delen vare
uvillige til at slutte sig til den, uagtet man tilbød dem Selvejendom.
Den havde imidlertid ogsaa ud bredt sig til Lithauen og Volhynien; men
i disse Egne, hvor Bønderne ikke vare Polakker, blev Ade lens
Opstandsforsøg snart dæmpede. Navnlig optraadte7 2 General Michael
Muravijev med stor Grusomhed i Lithauen, hvor de polske Godsejere blev
fordrevne eller nødte til at sælge deres Ejendomme til Russere, medens
Bønderne blev vundne ved at Regeringen overlod dem deres Fæstegaarde
til Selvejendom. I Stedet for Storfyrst Konstantin og Wielopolski blev
General Grev Berg stillet i Spidsen for Polen, og Levningerne af
Opstanden kuedes nu med yderste Strænghed: Slag i Slag fulgte
Fængslinger, Forvis ninger, Henrettelser, Konfiskationer, store Kontri
butioner og haarde Straffe over dem, som bar deres Sorg over
Fædrelandets Ulykke til Skue. Først 1864 var Opstanden helt udslukket:
den var bleven holdt i Live ved Forhaabninger om Hjælp fra Udlandet,
hvorfra der var indløbet formanende Noter til den russiske Regering.
Medens Preussen allerede den Bde Februar 1863 havde sluttet en Traktat
med Rus land, hvorved det tilbød sin Bistand til Opstandens Undertrykk
eise, og Bismarck havde raadet til at an vende «kraftige Midler» mod
Polakkerne, rettede de andre Stormagter og snart ogsaa mindre Stater
Fore stillinger til Fordel for Polakkerne til den russiske Regering. Da
den russiske Udenrigsminister, Fyrst Alexander Gortshakov, afviste
disse Forestillinger, stil lede England, Frankrig og Østerrig i Juni
1863 endog udtrykkelige Forslag om at bevilge en fuldstændig Amnesti,
gjengive Polen en national Repræsentation med de samme Rettigheder, som
vare det tilstaaede i Konstitutionen af 1815, samt en selvstændig Besty
relse under polske Embedsmænd, ophæve alle Ind skrænkninger i den
katholske Kirkes Frihed og gjøre det polske Sprog til udelukkende
Forvaltnings- og Undervisningssprog. Først midt i Juli svarede Fyrst
Gortshakov, denne Gang med en endnu fuldstæn digere Afvisning end
forrige Gang. Det var nemlig imidlertid blevet aabenbart, at en nærmere
Forbindelse mellem de 3 Stormagter og en fælles Krig mod Rus73 land var
bleven umulig. Kun Kejser Napoleon vilde gjøre noget alvorligt for
Polakkerne; de to andre Magter nøjedes med tamme Noter, som Fyrst Gort
shakov besvarede meget overlegent, og den Plan til en Kongres, som
Napoleon i November 1863 gjorde Skridt til, strandede paa Englands og
Østerrigs Mod stand. De 3 Stormagters Indblanding til Fordel for Polen
havde saaledes kun tjent til dets Skade, medens Preussen havde vundet
Ruslands Taknemlighed, som blev det til Gavn under dets Angreb paa
Danmark i 1864 ligesom senere paa Frankrig. Til at ordne Polens Forhold
indsattes i Februar 1864 en «Reorganisationskomité», som i Løbet af 7
Aar gennemførte en Række store Forandringer i det hidtilværende
Kongerige. Fæstebønderne blev Selvejere, og efter at næsten alle
Klostere (over 100) vare ophævede, blev deres Grundejendomme og tal
rige konfiskerede adelige Godser for største Delen fordelte imellem
jordløse Husmænd, saa at Gaard mandsklassen fik en Tilvæxt af over 35
Procent. De øvrige inddragne Godser blev solgte til Russere eller
Udlændinge, mest Tyskere. Et Konkordat, som 1847 var afsluttet med
Paven, ophævedes; den romersk katholske Kirkes Anliggender henlagdes
under et gejstligt Kollegium i St. Petersborg, og det blev for budt
Biskopperne at have noget direkte Samkvem med Paven. De Servituter og
Afgifter, som paa hvilede 450 Byer til Kronen og Godsejerne, afskaffe
des, og en Mængde Smaastæder mistede deres Kjøb stadsret og nedsattes
til Landkommunen Den sær skilte Bestyrelse af polske Anliggender
ophævedes og henlagdes til Ministerierne i St. Petersborg. Polen deltes
i 10 Guvernementer, som stilledes umiddelbart under det russiske Senats
Myndighed ligesom de rus siske. Det forrige Kongerige var saaledes
fuldstændig indlemmet i Rusland; i Stedet for Statholderen traadte en
Generalguvernør i Warschau. Men værst var det,74 at det russiske Sprog
traadte i Stedet for Polsk som Forvaltnings- og Undervisningssprog:
Universitetet i Warschau blev saaledes aldeles russisk. Ue sidste
Levninger af polsk Selvstændighed tilintetgjordes 1876: der indførtes
russisk Ret, og den polske Adel op hævedes som saadan: Embedsmænd og de
polske Adelsmænd, der havde gjort sig fortjente af Staten, blev
russiske Adelsmænd; de øvrige nedsattes i Bor gerstanden. Samme Aar
tilendebragtes Udryddelses krigen mod den unerede græske Kirke: de
Medlem mer af den unerede Kirke, som ikke vilde give efter med det
gode, blev deporterede til Sibirien eller Kau kasus, og det gamle
Skisma i den græske Kirke var hævet. En heldig Modsætning til Polen
dannede Fin land. 1809 havde Alexander den iste lovet de finske Stænder
at bevare Landets gamle svenske Forfatning og lade det styre som et
særskilt «Storfyrstendømme.» Det styredes af indfødte Embedsmænd med et
Senat i Spidsen; Mellemleddet mellem det og Kejseren var en russisk
Generalguvernør. Under Alexander den iste og Nikolaus blev Forfatningen
ikke ligefrem overtraadt; men den indeholdt ingen Bestemmelse om, hvor
ofte Stænderne skulde sammenkaldes, og fra 1809 til 1863 fandt ingen
Stænderforsamling Sted. Stemningen var derfor ikke gunstig for den
russiske Regering, og uagtet der i Finland var Strid imellem
«Finnomaner» og «Svecomaner», af hvilke de første fik det almindelige
Folkesprog, Finsk, indført som lige berettiget offentligt Sprog ved
Siden af Svensk, vare begge Parter enige om fremfor alt at holde paa
deres Fædrelands selvstændige Stilling i det russiske Monarki. Blandt
de dannede Klasser var desuden Forkjærligheden for det gamle Moderland
Sverige al deles overvejende, og under Krimkrigen var Sym pathien i det
hele paa Vestmagternes Side uagtet deres Angreb paa finske Havne. Men
da Alexander75 den 2den 1863 sammenkaldte Finlands Stænder og
opfordrede dem til «i en praktisk Aand at arbejde paa Fremme af Landets
Velfærd, saa at de frie Insti tutioner, i Stedet for at være en Fare,
kunde blive til en Garanti for Orden og Lykke», fandt denne Opfordring
et villigt Øre hos Finnerne, og under den ganske vist stærkt begrænsede
konstitutionelle Styrelse gjorde Finland store Fremskridt, især efter
at en ny Landdagsorden 1869 havde fastsat, at Stænderne skulde samles
hvert ste Aar. Ved en Lov af 1869 fik den lutherske Kirke, til hvilken
næsten hele Befolkningen bekjender sig, en meget selvstændig Stilling.
Der er gjort meget for Undervisningsvæsenet, Næringsvejene have taget
et stort Opsving, og Finanserne ere for træffelig ordnede: nye Skatter
ere kun lagte paa Brændevin, 01, Tobak og Spillekort, og Finnerne ere
blevne et ædrueligt Folk. Medens Finland saaledes blev knyttet til
Rusland ved en klog og fredelig Politik, havde det store Rige paa sit
modsatte Hjørne sikret sit Herredømme ved blodige Kampe mod de
kavkasiske Bjærgfolk. Alle rede under Nikolaus havde Russerne gjort
hyppige Strejftog ind i Bjærgene, især mod Tsherkesserne i Vest og
Lesghierne i Øst, for at sikre Georgien mod deres Røvertog, og Kampen
var bleven alvorlig, efter at der i Daghestan var opstaaet en religiøs
Be vægelse, Muridismen, som under et fælles religiøs Overhoved (Imam)
søgte at samle alle Bjærgboere til en Udryddelseskrig mod de vantro
Russere. Muri derne vilde samle alle Mohammedanere under Mo hammeds
oprindelige rene Lære med Forglemmelse af alle indbyrdes Stridigheder,
og \mder den tapre og højt begavede Shamuil vandt de omtrent Halv delen
af alle Bjærgfolkene for deres Lære (1837). Med en vidunderlig
Dygtighed forstod Shamuil, som i det højeste kunde stille 30,000 Mand
paa Benene, at modstaa de russiske Hære, som naaede et Antal af76
omtrent 130,000 Mand; men 1859 faldt endelig hans sidste Borg, Gunib, i
Russernes Hænder, og Shamuil maatte overgive sig. 1864 endte Krigen i
Kavkasus med de fleste Tsherkessers Udvandring til Tyrkiet. Shamuil
blev behandlet med stor Ædelmodighed af Kejseren og døde 1871 i Medina.
1 Imidlertid havde Rusland mere og mere udstrakt sine Erobringer i
Asien. Efter at Russerne i 1850 havde sat sig i Besiddelse af Sirs
Udløb i Aralsøen, begyndte de at udbrede deres Herredømme langs med
denne Flod, og 1865 oprettedes Guvernementet Turkestan, for største
Delen af Land, der hidtil havde tilhørt Khanen af Kokand. Efter en Krig
med denne indlemmedes Handelsstaden Tashkend 1866 i Rusland og 1868
ligeledes det gamle Samarkand efter en Krig med Khanen af Bukara, som
fra nu af blev mere og mere afhængig af Rusland. 1873 trængte dernæst
General Kauffmann frem til Kiva, som ligeledes blev et russisk
Vasalrige. 1876 blev Resten af Khanatet Kokand indlemmet i det russiske
Rige, og efter at et Tog mod de røverske Turkomanner i det sydlige
Turan var mislykker, aabnedes der 1880 et nyt Felttog imod dem under
General Skobelev, og den i2te Ja nuar 1881 faldt deres Hovedfæstning
Geok-Tepe i Russernes Hænder. Derefter strømmede deres Høv dinger til
for at underkaste sig, og 3 Aar efter blev det for Forbindelsen med
Persien og især med Afganistan vigtige Landskab Merv indlemmet i det
russiske Rige. Hele Turan var nu umiddelbart eller middelbart under
kastet Rusland. Allerede tidligere havde Kina ved Traktater 1858 og
1860 afstaaet den nordøstlige Del af Mandshuriet og et Stykke Land nord
for Tianshan og havde sam 1 De, der kunde ønske udførligere
Efterretninger om Shamuil og Kampene i Kavkasus, henvises til O. Langes
«Kav kasus». Kjøbenhavn 1891.77 tidig aabnet mange Havne for russiske
Skibe, ligesom russiske Undersaatter havde faaet Ret til at rejse
overalt i det kinesiske Rige, og en russisk Ambassade havde faaet fast
Sæde i Peking. Med Japan afslut tedes 1875 en Overenskomst, hvorved Øen
Sachalin blev aftraadt til Rusland. Derimod havde Rusland 1867 solgt
sine Besiddelser i Nordamerika til de for enede Stater. Ved det
russiske Herredømmes Udbredelse i Asien fremmedes ordnede Tilstande,
navnlig i Turan, hvor Turkomannernes Røverier blev tilintetgjorte. Men
Englænderne, som saa en Fare for Indien i Rus sernes stadige
Fremrykning, søgte at gjøre Afganistan til en Formur for deres Rige, og
Grænsestridigheder mellem Russerne og de af Englænderne støttede Af
ganer førte til et spændt Forhold imellem de to Stor magter. Et saadant
var imidlertid ogsaa blevet frem kaldt ved en anden Begivenhed. Da
Frankrigs Magt 1870 var bleven knækket, rettede Fyrst Gortshakov en
Rundskrivelse til de Magter, som havde underskrevet Pariserfreden 1856,
i hvilken han erklærede, at Kej seren ikke længer følte sig bunden af
denne, for saa vidt som den indskrænkede hans suveræne Rettig heder paa
det sorte Hav. England truede med Krig; men Bismark forebyggede denne
ved en Konference i London Januar—Marts 1871, som ophævede Ruslands
Forpligtelser til ikke at anlægge Krigshavne og holde Krigsskibe ved
det sorte Havs Kyst. Dardanel- og Konstantinopel-Strædet skulde
fremdeles være lukkede for fremmede Krigsskibe; men Sultanen skulde
have Ret til at aabne dein i Fredstid for venskabelige Magters Flaader.
Den tysk-franske Krig havde vist det tyske Krigs væsens store
Overlegenhed, og ligesom de fleste andre Stater begyndte derfor Rusland
at omdanne sin Hær efter tysk Mønster. Der gjennemførtes en Mængde
Forbedringer, og 1874 indførtes almindelig Værnepligt.78 En Reform af
Retsvæsenet, som indførte Offentlighed og Mundtlighed, var allerede
vedtaget 1864 og blev gjennemført i de følgende Aar; der indførtes
endog Edsvorneretter; 1864 havde ogsaa Universiteterne faaet en friere
Indretning. Men af alle de Foretagender, som under Alexander den 2dens
Regering bidrog til at fremme Udviklingen af Ruslands Hjælpekilder og
bringe det i nærmere Berøring med Vestevropa, maa man særlig fremhæve
Anlæggelsen af Jærnbanelinier gjennem det umaadelige Rige. Under Krigen
mellem Frankrig og Tyskland havde Alexander den 2den vist en mod
Tyskland velvillig Nevtralitet, og han var knyttet til sin Morbroder
Kejser Vilhelm ved personlig Hengivenhed. Derimod var Forholdet til
Østerrig meget køligt; men 1872 lykkedes det Kejser Vilhelm ved et Møde
i Berlin at forene begge Nabofyrster og danne «et Trekejser forbund».
Under Opstandene i Tyrkiet 1876 traadte derfor de 3 Kejserriger i
Begyndelsen op i Fællesskab; men da Porten i April 1877 erklærede, at
den ikke kunde finde sig i Stormagternes Indblanding i dens indre
Anliggender, erklærede Kejser Alexander Krig. Længe gjorde Tyrkerne
tapper Modstand, og først i December overgav den 40,000 Mand stærke i
Plevna indesluttede Hær sig til Russerne. Under store Tab og
Besværligheder gik de i Januar 1878 over Balkan og besatte Adrianopel,
hvorefter der blev sluttet en Vaabenstilstand og den 3dje Marts en Fred
i San Stefano, ved hvilken Montenegro, Serbien og Rumæ nien blev
uafhængige, Bulgarien efter sine nationale Grænser et selvstændigt
skatskyldigt Fyrstendømme med en kristen Regering, og Tyrkiet til
Rusland af stod: a) i Asien Batum og det østlige Armenien med den
stærke Fæstning Kars, som i November 1877 for tredje Gang var bleven
erobret af Russerne, b) Dobrudsha, som Rusland forbeholdt sig Ret til
at udvexle til Rumænien mod det 1856 afstaaede Stykke79 af Bessarabien.
Men England og Østerrig erklærede sig bestemt mod disse
Fredsbestemmelser, og Kejser Alexander fandt sig i, at de blev
forelagte for en Kongres, som den 13de Juni traadte sammen i Berlin
under Fyrst Bismarcks Forsæde. En Maaned efter sluttedes Freden i
Berlin, ved hvilken det selvstæn dige skatskyldige Fyrstendømme
Bulgarien blev ind skrænket til Landet nord for Balkan med Tilføjelse
af Sofia, medens der syd for Balkan skulde dannes en tyrkisk Provins
under Navnet Østrumelien, som dog langt fra kom til at omfatte alt det
Land, der i San Stefano var lagt til Bulgarien; denne Provins fik
stedlig Selvstændighed og skulde staa under en kristen Generalguvernør.
Tilstanden i Rusland efter Krigen var i flere Henseender meget lidt
tilfredsstillende. Finansnøden var stor: gjentagne Forsøg paa at optage
et Laan i Udlandet strandede, og de umaadelige Krigsomkost ninger
maatte tilvejebringes dels ved indenlandske Laan, dels ved Forøgelse af
den allerede i Forvejen alt for store Masse af Papirspenge. Der
herskede en almindelig Utilfredshed med Krigens Resultater, og denne
blev benyttet af de hemmelige revolutionære Foreninger, af hvilke det
«nihilistiske» Parti stræber efter at omstyrte hele det bestaaende
Samfundsorden, medens andre blot stræbe efter en friere Forfatning.
Hvor undergravet Samfundstilstanden var, viste sig bl. a. ved en ung
Kvindes, Vera Sassulitshs, Attentat paa Politichefen i St. Petersborg,
General Trepov, (ste Februar) og hendes Frikjendelse af Nævningerne,
ved Studenter-Uroligheder og Mordforsøg. Regeringen opskræmmedes ved
alt dette og optraadte med en Strænghed, som mindede om Kejser
Nikolaus's Tider: en Mængde Studenter blev sendte til Sibirien eller
relegerede, Dommen over Vera Sassulitsh blev kas seret, og Nævningernes
dømmende Myndighed blev indskrænket; endelig henviste en kejserlig Ukas
af80 21 de Avgust 1878 alle politiske Forbrydelser til Mili tærdomstole
og indførte en Slags Belejringstilstand, hvorefter der foretoges
talrige Fængslinger. Ikke desto mindre samlede der sig den ute December
over 200 væbnede Studenter udenfor Storfyrst-Tronfølgerens Palais og
krævede en Forfatning; Mængden stemmede i med og raabte: «Leve
Friheden! ned med Despo tismen! leve Tronfølgeren!» Det kom til Kamp
med Politiet, og paa begge Sider saaredes flere Mennesker livsfarlig.
Følgen blev en endnu større Strænghed: nye Fængslinger og truende
Forbud mod at besidde Vaaben. Men Nihilisterne optraadte nu med
forfærdelig Dristighed: deres hemmelige Komité udstedte Advarsler til
strænge Embedsmænd, fældede Dødsdommen over dem og lod disse fuldbyrde.
Den 21de Februar 1879 blev saaledes Guvernøren i Karkov, Grev
Krapotkin, myrdet, Morderen undkom, og i alle større Stæder fandt man
derefter en Proklamation opslaaet, som erklærede Mordet for en
retfærdig Straf over en übarmhjærtig Bøddel. 1 St. Petersborg opdagedes
nihilistiske Trykkerier, hvorefter 9 Omcerer blev fængs lede som
Deltagere i Sammensværgelsen; men den, der havde forraadt Trykkerierne,
blev dræbt i Moskva; paa hans Bryst fandt man hæftet en Seddel med føl
gende Ord: «Domfældt af Exekutivkomitéen. Død over Forræderne!» Den
14de April afskød endelig en Huslærer ved Navn Soloviev 5 Revolverskud
paa Kejseren, men traf ham ikke og blev greben. Herved bragtes
Regeringen til at træffe nye strænge Forholds regler: der proklameredes
Belejringstilstand i flere store Stæder og indsattes Generalguvernører
med næsten uindskrænket Myndighed, blandt dem de mest energiske
Generaler, Gurkov, Loris Melikov og Todt leben. Soloviev blev
henrettet, talrige mistænkte blev fængslede, dømte af
Militærdomstolene, og dels hen rettede, dels i store Skarer deporterede
til Sibirien.81 r Men den iste December, da Kejseren fra sit Lystslot
Livadia paa Krim rejste til Moskva, blev et Stykke af Jærnvejslinien
sprængt i Luften tæt udenfor Hoved staden, og kun den Omstændighed, at
det kejserlige Tog var kommet hurtigere end man havde ventet,
tilintetgjorde den forbryderske Plan. Dens Ophavs mand, Hartmann, blev
opdaget i det følgende Aar, men var da flygtet til Frankrig. Da den
franske Regering nægtede at udlevere ham, forstyrredes den Tilnærmelse
mellem Frankrig og Rusland, som imid lertid var fremkaldt ved Russernes
Misfornøjelse med Tyskland og dets Leder Bismarck, som de beskyldte for
at have ladet Rusland i Stikken paa Berliner kongressen. Kejser
Vilhelm, der personlig følte sig meget übehagelig berørt af denne
Misforstaaelse med det hidtil saa venskabelige russiske Hof, sendte Ge
neral Manteuffel til Kejser Alexander i Warschau for at aftale en
Sammenkomst. Denne fandt Sted (3dje September 1879) i den lille
Grænseby Alexandrovo, hvor Kejserne talte venskabeligt med hinanden;
men Rigskanslerne Gortshakov og Bismarck vedblev at staa i et spændt
Forhold, og Trekejserforbundet af løstes snart efter af et Forbund
mellem Tyskland og Østerrig, som senere ved Italiens Tiltrædelse blev
til en Triplealliance. Den 17de Februar 1880 blev Kejseren atter Gjen
stand for et afskyeligt Mordforsøg. En Nihilist, der arbejdede hos en i
Vinterpaladset sysselsat Snedker, havde opdynget Dynamit i en Kjælder
under Spise salen; men da Explosionen foregik, havde den kejser lige
Familie heldigvis endnu ikke betraadt Spisesalen; derimod dræbtes eller
saaredes c. 50 Soldater i den mellem Salen og Kjælderen liggende
Vagtstue. Mis modig trak Kejseren sig mere og mere tilbage fra
Regeringen og overlod den i det væsentlige til den frisindede Loris
Melikov, som blev Indenrigsminister. Loris Melikov optraadte med Kraft
mod de virkelige82 Forbrydere, men søgte iøvrigt at virke ved Mildhed:
Statsfængslerne blev undersøgte, og næsten en Tredje del af Fangerne
løslodes. Undervisningsministeren, Grev Tolstoi, som havde udelukket
henved 2000 unge Mennesker fra de offentlige Undervisningsanstalter og
derved drevet mange over i Nihilisternes Arme, fik sin Afsked; talrige
Studenter og Elever blev gjen optagne, og mange forviste vendte
tilbage. Det haarde Tryk, der hvilede paa de ikke-storrussiske
Nationali teter, lettedes, og et tidligere udstedt Forbud mod at udgive
Skrifter i det lillerussiske Sprog hævedes. Men ikke desto mindre
forkyndte et Opslag fra den nihi listiske Exekutivkomité, at Alexander
den 2den var Reaktionens Hovedstøtte og dømt til Døden for sine
Forbrydelser. Den 9de Marts 1881 undertegnede Kej seren et Udkast til
Indkaldelse af udvalgte Mænd af alle Klasser; men 4 Dage efter blev han
myrdet. Da han om Middagen den 13de Marts vendte hjem fra en Revue,
sprang en Bombe, der var udslynget af Nihilisten Ryssakov, under hans
Vogn, sønderbrød denne og saarede flere Mennesker uden at gjøre Kej
seren Skade; men da han var staaet af Vognen, sprang en anden Bombe
lige for hans Fødder, knuste hans Ben og sønderrev en Del af hans
Underliv; flere andre Mennesker blev saarede eller dræbte, blandt dem
den unge Nihilist (Gelnikov), der havde kastet Bomben. Kejseren blev i
en Slæde bragt til Vinter paladset, hvor han kort efter døde. Foruden
den strax efter grebne Ryssakov lykkedes det at fængsle 5 Personer, som
vare delagtige i Mordet, blandt dem to Kvinder. De blev dømte til Døden
og for største Delen henrettede. Senere fik man fat paa 23 Per soner,
der ansaas for Bandens Hovedmænd. Den 36aarige Alexander den 3dje, der
levede i et lykkeligt Ægteskab med Prinsesse Dagmar (Maria Feodorovna)
af Danmark, besteg Tronen ved sin Faders Død. Han var bekjendt som en
fædrelands83 kjærlig og pligttro ung Mand, der nærmest havde sluttet
sig til det nationale antityske Parti og ansaas for en Ven af liberale
Reformer. Man ventede nu, at han vilde indføre en fri Forfatning, og
Nihilisternes Exekutivkomité fordrede truende en saadan tillige med
almindelig Amnesti; men deres frække Optræden vir kede naturligvis
snarere i modsat Retning paa den af Faderens rædselsfnlde Mord dybt
rystede Kejser og fremkaldte kun strængere Forholdsregler imod dem. Det
store Spørgsmaal var nu, hvorledes Kejseren vilde stille sig til det af
hans Fader efterladte Udkast til Indkaldelse af en Notabelforsamling,
som han underkastede en ny Prøvelse af en Kommission. I denne udtalte
Flertallet med Loris Melikov i Spidsen sig for Udkastet; men Alexander
den 3dje havde ingen Tillid til de Mænd, under hvis Styrelse Nihil
ismen trods alle Processer havde grebet videre og videre om sig, og den
ham forhadte Korruption havde vedblevet at gjennemtrænge Forvaltningen.
Han hæl dede derfor til Mindretallet, som lededes af hans tidligere
Lærer, den strængt orthodoxe Gammelrusser Pobedonoszev. Dette Parti
havde sit Hovedsæde i Moskva; det svor til Kirken og Caren og vilde
ikke vide noget af en moderne evropæisk Konstitution. Dets Hoveder,
Redaktørerne Katkov og Aksakov, øvede ogsaa deres Indflydelse paa
Kejseren, og i Stedet for det forventede Udkast til en konstitutionel
Forfatning, udkom den 13de Maj et af Pobedonoszev udarbejdet Manifest,
der kun talte om Selvherredømmet og dets guddommelige Ret. Et Par Dage
efter fik Loris Melikov sin Afsked, og den dygtige og ærgjer rige
Panslavist Grev Ignatiev blev Indenrigsminister. I en Rundskrivelse til
Guvernørerne udtalte Ig natiev: «Aarsagerne til den nihilistiske
Bevægelse ligge i den for religiøse og sædelige Grundsætninger blottede
Opdragelse, i mange Embedsmænds Lige gyldighed og Forsømmelighed i
Opfyldelsen af deres84 Pligter, og i den egennyttige Behandling af den
offent lige Ejendom, som er saa sædvanlig hos os.» Den almindelige
Demoralisation blev saaledes aabent aner kjendt, og Kejseren virkede
energisk ior at indføre Sparsommelighed ved Hoffet, i Hæren og den
civile Styrelse. Hans Farbrødre, Konstantin, som var øverst
kommanderende over Flaaden, og Nikolaus, der i den sidste Krig havde
været Overanfører i det evropæiske Tyrki, havde vakt hans retfærdige
Harme ved deres skamløse Deltagelse i den almindelige Korruption og
maatte nedlægge deres Embeder. Grev Ignatiev gjennemførte ved to Ukaser
af 9de Januar 1882 nogle allerede af Loris Melikov forberedte
Foranstaltninger til Bøndernes Bedste. De tidligere Livegne befandt sig
siden Befrielsen i to forskjellige Stillinger. Da de ikke havde kunnet
betale deres fordums Herrer Prisen for den Jord, som nu skulde være
deres Ejendom, havde nogle af dem maattet paatage sig Byrder, som
vedblev at stille dem i et afhængigt Forhold til hine, medens andre
havde faaet Prisen udbetalt af Staten og saaledes vare blevne dennes
Skyldnere. Ved de nye Love befriedes de første for
Afhængighedsforholdet til Herrerne, idet Staten lovede at holde disse
skades løse og selv skal modtage Betalingen af Bønderne i 49
Annuiteter, og for de andre blev deres Gjæld til Staten nedsat. Ved
Siden af Ignatiev optraadte General Skobe lev som Fører for det
panslavistiske Parti. Den i2te Januar 1882 holdt han i St. Petersborg
en Tale, hvori han talte om «de lidende slaviske Brødre i det syd
østlige Evropa» og sagde, at Rusland havde en gammel Regning at afgjøre
med Østerrig. Endnu stærkere vare hans Ytringer i en Tale, han i
Februar holdt i Paris til de der studerende Serbere. «Vor Fjende,»
sagde han, «er Tyskeren; Kampen mellem Slavere og Tevtoner er
uundgaaelig.» Disse Ord af en kommanderende General og en af Ruslands
mest85 v - indflydelsesrige Mænd vakte selvfølgelig stor Bevæ gelse:
den tyske og østerrigske Presse angreb ham heftig, og fra den russiske
Regerings Side blev han desavoueret. Ikke desto mindre holdt han paa
Hjem vejen en Tale i Warschau, hvori han opfordrede Po lakkerne til at
slutte sig sammen med deres Brødre, Russerne, mod Tyskerne. Samtidig
syntes ogsaa den russiske Regering, at ville optræde forsonligere end
hidtil mod Polen: den oprettede saaledes en Lærestol i polsk Literatur
i Warschau. Men den 7de Juli 1882 døde den i Rusland i høj Grad
populære Skobelev i Moskva, kun 38 Aar gammel. Kort i Forvejen var
ogsaa Ignatiev bleven fjærnet. I April var den 84aarige Fyrst
Gortshakov bleven afløst af den fredelig sindede Giers, og i Juni
maatte Ignatiev træde tilbage, da de af ham begunstigede
Jødeforfølgelser blev skarpt dadlede af Katkov i hans Blad (Moskvaer
Tidende), og Pobedonoszev havde hindret hans Forslag til Indkaldelse af
en raad givende Forsamling af alle Stænder efter gammel russisk
Mønster. Ignatievs Efterfølger som Indenrigs minister blev Grev Dimitri
Tolstoi, som i mange Aar havde været Undervisningsminister under
Alexander den 2den. Tolstoi var en stræng Absolutist og ivrig
Nationalrusser, men ikke Panslavist; med ham vendte den indre russiske
Politik tilbage til tidligere Baner, og der var ikke mere Tale om
gjennemgribende Re former. I det aabne Brev, som Kejseren udstedte ved
sin højtidelige Kroning i Moskva den 27de Maj 1883, forkyndtes derfor
kun Eftergivelse' af Skatte restancer, Formildelse af nogle Straffe og
Amnesti for en Del politiske Forbrydelser, navnlig for landflyg tige
Polakker. Der blev dernæst givet Raskolnikerne og andre Sekter
Religionsfrihed, og Kopskatten op hævedes eller nedsattes for fattige
Bønder. Ruslands indre Tilstande vare imidlertid i det hele taget
daarlige, Næringsvejene laa nede, og Stats86 gjælden naaede en stor
Højde. Nihilismen vedblev at komme frem i Sammensværgelser og
Forbrydelser: 1887 opdagedes saaledes en Sammensværgelse mod Kejserens
Liv, i Følge hvilken 12 mandlige og 3 kvindelige Deltagere blev dømte
fra Livet; "dog hen rettedes kun 5 af dem. Da 9 af hine 12 vare Stu
denter, og Nihilismen i det hele fik sin væsentlige Tilgang fra de
højere Undervisningsanstalter, udstedtes der flere Forordninger, som
skulde indskrænke Ad gangen til disse. Skolepengene forhøjedes, der
fast sattes et Antal af Disciple, som ikke maatte over skrides, og
Sønner af «Kuske, Tjenere, Kokke, Vasker koner, Smaahandlere» o. s. v.,
maatte ikke optages. Universiteterne, som allerede 1884 ved et nyt
Statut havde mistet den Frihed, som de da i 20 Aar havde nydt, og vare
blevne indsnævrede inden snæverhjær tede Regler, stilledes under et
strængt Politi-Opsyn af «Inspektører». Da Studenterne i Moskva, Odessa,
Karkov, Kasan og St. Petersborg i December 1887 rejste sig herimod,
blev disse 5 Universiteter indtil videre lukkede, mange Studenter
arresteredes, og flere dømtes til Forvisning. I Polen optraadte General
Gurko, som var bleven Generalguvernør, igjen i strængt russisk Aand;
paa Grund af en Sammensværgelse fængsledes efterhaanden henved 200
Mennesker, og af disse blev 4 henrettede, de øvrige dømtes til
Strafarbejde eller Forvisning. Det blev forbudt Polakkerne at erhverve
Grundejen dom eller paatage sig Forpagtninger i de 10 vest russiske
Guvernementer, og 1885 fik ogsaa de polske Elementarskoler russisk
Undervisningssprog. I Østersøprovinserne søgte Regeringen at fremme det
russiske Sprog og den græske Kirke paa det tyske Sprogs og den
evangeliske Kirkes Bekostning. 1881 havde Ignatiev anordnet en Revision
paa Grund af de lettiske og estiske Bønders Klager over Ty skernes
Undertrykkelser. I Maj 1882 ankom Senatoren87 Manassein med mange
Embedsmænd til Riga og op fordrede Bønderne til at komme frem med deres
Klager, ligesom den lettiske og estiske Presse fik fuld Frihed til at
udtale sig. Følgen var Mordanfald paa ilde lidte tyske Præster og
Godsejere og mange Brandstiftelser. Tilsidst maatte dog Manassein
afskedige nogle af sine Embedsmænd, der vare gaaede for vidt, to Ester
endog paa Grund af hemmelig Forbindelse med Nihilisterne, og vendte i
Januar 1883 tilbage til St. Petersborg for at afgive Beretning til
Kejseren. Tolstoi billigede ikke den demokratisksindede og fa natiske
Manasseins Fremgangsmaade, og Regeringen søgte nu at indskrænke
Letterne og Esterne i deres voldsomme Optræden mod Tyskerne. Men 1885
op tog den sin Virksomhed mod disse: Embedsmændene i de 3
Østersøprovinser fik Befaling til i Stedet for det tyske at benytte det
russiske Sprog, og dette blev for nogle Fags Vedkommende indført i de
tyske Skoler. 1886 blev det forordnet, at alle evangelisk lutherske
Almueskoler og Skolelærerseminarier skulde unddrages de evangeliske
Konsistoriers Opsyn og henlægges under det russiske
Undervisningsministerium 5 der anvistes Penge til Oprettelse af
orthodoxe Kirker og Skoler; 8 lutherske Gejstlige, som igjen havde
optaget en Del af Indbyggerne i Estland, der vare gaaede over til den
græske Kirke, i den lutherske og havde advaret deres Menigheder mod
Frafald, blev stillede for Retten som Fjender af den orthodoxe Kirke,
og alle tyske Stednavne i Riget omdannedes til russiske. 1887 gik man
videre: en af Universitets raadet i Dorpat kaldet tysk Professor blev
ikke stad fæstet af Undervisningsministeren, fordi han ikke kunde
Russisk, hvilket hidtil ikke var bleven fordret. Da det blev forordnet,
at Forelæsningerne herefter skulde holdes i det russiske Sprog, bad
alle Professorerne om deres Afsked, hvorefter Forordningens Udførelse
blev udsat; men 1892 skal den træde i Kraft. De88 lavere Skoler fik
strax russisk Undervisningssprog, medens det i de højere efterhaanden
skulde indføres i Løbet af 5 Aar. I Forbindelse med Virksomheden for
det russiske Sprog stod Bestræbelserne for at ud brede den græske
Kirke. Det blev f. Ex. paalagt de lutherske Elever i et russisk
Skolelærerseminarium i Kurland at deltage i Seminariets græsk-orthodoxe
Andagtsøvelser, og en russisk Gejstlig, som havde omvendt 100
Lutheranere til den græske Kirke, fik en Orden. Bestræbelserne for at
sammensmælte alle det store Riges forskjellige Bestanddele gik ogsaa ud
over de tyske Kolonier i Sydrusland, som mistede de Privilegier, under
hvilke deres Agerdyrkning havde naaet et Standpunkt, som udmærkede sig
fremfor det øvrige Ruslands. Men værst blev dog Trykket paa Jøderne,
mod hvilke Bønderne især rettede deres Had: 1881 havde Ignatiev i en
Rundskrivelse til Guver nørerne udtalt, at man maatte beskytte den
slaviske Befolkning mod Jødernes Udsugelser, og truffet strænge
Foranstaltninger imod dem. Vistnok havde Tolstoi 1882 gjort
Guvernørerne ansvarlige for yderligere An greb paa Jøderne og ophævet
nogle af Ignatievs For anstaltninger. Men senere udstedte Regeringen
For ordninger, som fremkaldte stor Nød og Elendighed blandt Jøderne.
Først sammentrængtes de i de vest lige Provinser og derefter i disses
Stæder, og mang foldige blev af Nøden drevne til Udyandring. Selv det
fredelige loyale Finland blev truet af Enhedsbestræbelserne. I
Begyndelsen var Alexander den 3dje vel stemt mod det lille Lands
Selvstændig hed, og 1885 fik de finske Stænder en udvidet Myn dighed,
idet der tilstodes dem Ret til at indbringe Lovforslag. 1888 vedtog
Stænderne flere vigtige Love, f. Ex. om Hærens Ordning, efter at den
tidligere svenske Ordning med den inddelte Hær var bortfalden efter
Indførelsen af almindelig Værnepligt. Der ved89 s toges dernæst en ny
Straffelov; men denne blev indtil videre suspenderet, indtil visse
Bestemmelser, som ikke syntes stemmende med Kejserrigets Forhold, kunde
blive forandrede. Postvæsenet blev dernæst lagt ind under Kejserrigets
Poststyrelse, og det blev bestemt, at russiske Papirspenge skulde have
Gyldighed i Finland. Fiere frisindede Embedsmænd, som hævede deres
Stemme imod disse Indgreb i Finlands Selv stændighed, fik deres Afsked,
og der øvedes en meget stræng Censur. Overdrevne Rygter om paatænkte
Forholdsregler vakte stor Ængstelse, den nedtrykte Stemning blandt
Finnerne viste sig i Standsning af alle Forlystelser, og de Mænd, som
Stænderne sendte til St. Petersborg for at gjøre Kejseren
Forestillinger, kunde ikke faa ham i Tale 1. Overalt i Rusland hersker
der saaledes en urolig og misfornøjet Stemning. En kortsynet
Handelspolitik hindrer Afsætningen til Udlandet og fremkalder ved sin
uhyre høje Told en Prisforhøjelse paa mange Varer, f. Ex. paa Maskiner,
som de forarmede Bønder maa betale med üblu Priser. Dertil kommer, at
en daarlig Høst i 1891 har fremkaldt en forfærdelig Nød blandt
Landmændene. I Forholdet til Udlandet er der indtraadt en stærk
Tilnærmeise til Frankrig, især efter at en fransk Flaade i Sommeren
1891 er bleven modtaget med stor Begejstring i Rusland, og en til
svarende Modsætning til Triplealliancen mellem Tysk land, Østerrig og
Italien. 1 Se nærmere en Afhandling om Finland i «National økonomisk
Tidsskrift» for 1891, 11. 5—6. —>*$T*<-

